PALAESTRA 

LATINA 



ANN. XXXIX (Fasc. III) - N. 207 
M. SEPTEMBRI — A. MCMLXIX 



PALAESTRA LATINA 


Trimestres litterarum latinarum commentarii Caesaraugustae edendi 

Praeses: J. M. Ciller, C. M. F. Administrator: Henricus Arenas, C. M. F. 
Moderator: Marianus Molina, C. M. F. Curator technicus: Jesus Aspa, C. M. F. 
Praecipui scriptores: Josephus M. Mir, C. M. F.; Josephus M. Jimenez, C. M. F. 


Pretium mittatur oportet ad administratorem: 

San Antonio M.* Claret, 9 — ZARAGOZA (Espana) 

Scripta ad moderatorem: Colegio Menor, CALATAYUD (Zaragoza-Espana) 


Constat in Hispania et America Hispanica: 80 pesetis; in Gallia: io francis; in Italia: 1.200 
libellis; in Germania: 8 marcis; in Anglia: 15 solidis; in reliquis civitatibus, 2 doliaribus 


Deposito legal Z. 191. - 1966 Editur Ordinarii et Superiorum licentia 


INDEX 


ANN. XXXIX (Fasc. III) - N. 207 
M. SEPTEMBRI — A. MCMLXIX 


J. JimEnez Delgado, C. M. F., De Sebastiano Brant nobili scrip¬ 


tore Argentoratensi (1457 - 1521). 97 

R. Sarmiento, C. M. F., Cous et Caus . 109 

P. Fuentes Valbuena, C. D., Hymni instaurandi Breviarii Ro¬ 
mani . 115 

J. Marinelli, De re cosmonautica . 123 

M. Molina - A. Pagano, XX Certamen Capitolinum . 129 

G. Wallner, Pabulum mentis . 131 

Bibuographia, M. Molina, C. M. F., Petrus Herranz, C. M. F. 135 









PALAE ST RA LATINA 

LITTERARUM LATINARUM COMMENTARII 
A SOCIIS CLARET I A N IS EDITI 

ANN. XXXIX (Fssc. III» — N. 207 M. Septembri A. MCMLXIX 


DE SEBASTIANO BRANT NOBILI 
SCRIPTORE ARGENTORATENSI 

(1457-1521) 


Paucis abhinc annis commentationem de Sebastiano Brant scripsi 
Argentoratensi omnium gentium conventui de lingua latina restituen¬ 
da propositam, quae postea in Actis recepta est L Postea de eodem 
scriptore diu multumque investigavi, primum Oxonii Londiniique, 
deinde Parisiis, Basileae atque Argentorati. Earum tamen rerum, quae 
a me investigata et scripta sunt, nonnulla jam prodierunt 1 2 , pars vero 
praecipua, juxta horatianum illud, membranis intus positis, nonum in 
annum premitur 3 . Nunc autem Palaestrae Latinae lectoribus quid 
de hoc scriptore sentiam breviter sed aperte offerre visum est, ita ut 
hujus argentoratensis scriptoris gloriam quasi e tenebris in lucem 
proferam, ipsiusque clarum nomen ac decus magis in dies splendeat. 

Quaecumque dicam duplici partitione complectar. Agam igitur 


1. Troisieme Congres International pour le Latin Vivant. Strasbourg, du 
2 au 4 Septembre 1963. AubaneI, Avignon, 1963, pags. 83-90. 

2. Sebastidn Brandt y el «Liber Faceti », «Revista de Archivos, Bibliotecas 
y Museos» 72, 1964-1965, 301-353; El «De Origine» o Historia de Jerusalen de 
Sebastidn Brant, «Saltnanticensis» 15, 1968, 435-463. 

3. Cf. Hor., Ars Poet. 388-389. 

primum de ipsius Sebastiani Brant vita et operibus; deinde de «Stul- 
tifera Navi», opere praecipuo ab eo typis mandato, cui index est ger- 
manicus «Das Narrenschiff», vi cujus auctor ubique terrarum claruit. 


DE SEBASTIANI BRANT VITA ET MORIBUS 

Ad latinam linguam nunc temporis instaurandam et ad eam com¬ 
munem inter doctos homines efficiendam, maximi momenti est scrip¬ 
torum renascentium litterarum exemplum et cultum maxime fovere 
eosque inter adulescentes promovere, una cum classicis scriptoribus, 
quippe quibus in deliciis fuerit de omni re latine scribere, ideoque 
in eis verborum copia inest ad latinam linguam in hodiernos usus 
facile aptandam. 

Eorum scriptorum sunt multi, qui sua ipsorum aetate magnam 
consecuti sunt laudem, quippe nunc etiam non mediocri fruuntur 
laude gloriaque. Ita, exempli causa, Petrarcha (1304-1374), Laurentius 
Valla (1407-1457), Pontanus (1426-1503), Massilius Ficinus (1433-1503), 
Antonius Nebrissensis (1444-1503), Erasmus (1466-1536), Budaeus 
(1468-1558), Thomas Morus (1478-1535), Scaliger (1484-1558), Beatus 
Rhenanus (1485-1547), Joannes Ludovicus Vives (1493-1540), Petrus 
Rammus grammaticus (1515-1573), quorum opera de vario argumento 
et genere notissima sunt. 

Sed illius aetatis nonnulli sunt etiam scriptores qui, supra memo¬ 
ratis aetate aequales, labore, meritis, operibus, non tamen eadem 
gloria gaudent; quia eorum libri et vitae virtutes, quamvis clarissima 
quidem, oblivione obscurata, a memoria hominum longe diuque affue¬ 
runt. Inter quos vero Sebastianus Brant (1457-1521), argentoratensis 
scriptor, recensendus est. Ejus nomen, hac data occasione, restituen¬ 
dum atque nobilitandum suscepi. 

Deest opus, quod nobis praebeat veram egregiamque Sebastiani 
Brant imaginem. Ex notulis tamen quas hinc illinc collegi 4 et ex 
cognitione quam ipse ex pluribus illius operum lectione accepi 5 , satis 


4. Ampliorem notitiam de vita deque operibus Sebastiani Brant tradit C\- 
rolus Schmidt, Histoire litteraire de VAlsace a la fin du XV' et au contmen- 
cement du XVI siecle. Paris, G. Fischbacher, 1879, pp. 189-333, 340-373; Fride- 
ricus Zarncke, Sebastian Brants Narrenschiff, Leipzig, 1854, multa quoque 
affert in praefatione (pp. IX-CXLII) de Sebastiani Brant vita et scriptis. 

5. Opus paravi, nondum editum, cui index est Obra dispersa de Sebastian 
Brant, in quo collegi CLIV opera ab ipso Sebastiano Brant composita vel 
ab eo edita. 

aperte comperire potui hunc argentoratensem scriptorem clariore 
memoria dignum esse cultuque fervidiore quam illo quo reapse 
gaudet. Quod tamen aperte patebit, ubi summatim de ipsius vita et 
scriptis nonnulla rettulero 

Vitam Sebastiani Brant paucis absolvam. 

Natus Argentorati seu Argentinae anno 1457 7 , a prima pueritia ita 
penitus litteris liberalibus se abdidit, ut cito earum magister evaserit 
et scriptor omnibus admirandus. Philosophicis deinde disciplinis et 
juridicis Basileae enixe vacavit, optimorum magistrorum ductu 8 . De¬ 
nique in utroque jure doctor renuntiatus, professor et magister in 
Basiliensem Universitatem cooptatus est, ubi principia juris civilis et 
canonici explanavit et in discipulorum usum latine edidit 9 . 

Carmina et profana et sacra, cum vernacula lingua tum praeser¬ 
tim latina, plurima finxit, quorum duo volumina, omni admiratione 
digna, exstant typis mandata 10 . 

Clarissima quoque manent alia nonnulla Sebastiani Brant opera, 
inter quae Stultifera Navis maxime eminet extollitque caput «quan¬ 
tum lenta solent inter viburna cupressi» 11 ; quod opus, quamvis non 


6. Ampliorem notitiam cf. apud C. Schmidt, in opere de quo mentionem 
feci in notula quarta. 

7. Nonnulli eum natum putant anno 1458; ita, ex. gr., C. Schmidt, Alsa- 
ciens illustres. Strasbourg, 1865; ipse vero C. Schmidt, Hist. Litt. de VAlsace 
(Paris, 1879) postea sententiam mutat eumque natum autumat anno 1457. 

8. Jacobus Wencker, Miscellanea ex litteris ad Seb. Brant (Strasbourg), col¬ 
legit quasdam epistulas in Sebastianum Brant vel ab eo scriptas, inter quas 
notatu digna est illa cujusdam invidi aemulatoris, qui eum incussat de jac¬ 
tantia deque inscientia: «Ubi poetas, inquit, ubi oratores quos te novisse jac¬ 
titas, dedicistis... ex rudibus particularibus scholis in hoc basiliense gymna¬ 
sium peragrasti...». Sebastianus hac ratione responsum ei dat: «...Geramigi- 
tur tibi morem, atque litteris tuis, utcumque potero, respondere compellor 
non tibi, qui te non tanti facis ut nomen tuum sed inimicitiam detegas... Ce¬ 
terum quod carmina nostra, quae cruda semper fatebar, in metri ratione pec¬ 
care rudiaque dicis, id aliorum relinquo judicio, non tuo, qui nihil sane horum 
intelligis, qui litteras usque adeo barbaras, plurium verborum, eloquentiae 
parvae scriptitasti, ut balbutientes ineptire videantur, qui denique in ceteris 
sis inelengantior in tantum ut me tui miseret, stilo agresti, non semigraeco, 
sed toto barbaro, fatuitatem tuam litteris his diffundis...». 

9. De scholis a Sebastiano Brant Basileae frequentatis, cf. Wilmelm 
Vischer, Geschichte der Universitat Basel von der Griindung 1460 bis zur 
Reformat ion 1529. Basel, 1860. 

10. In laudem gloriosae virginis Mariae multorumque sanctorum varii 
generis carmina Sebastiani Brant. Basileae, J. Bergmann de Olpe, 1494, in 4.°; 
cf. Hain, 3733; Varia Sebastiani Brant Carmina opera et impensis Johannis 
Bergmann de Olpe, Basileae, Kal. Majis, 1498, in 4.°. 

11. Verc., Ecl. 1, 25. 

ab eo latine conscriptum sit, sed germanice anno 1494, tanta fama 
claruit, ut cito in alias linguas (gallicam, anglicam, danicam, lati- 
nam) verteretur 12 et multifariam ederetur; immo in ecclesiis ejus 
sententiis praecones uterentur ad mores castigandos et vitam Chri¬ 
stianam renovandam atque fovendam 13 . 

Sebastianus Brant scripsit etiam vel e lingua latina in germani- 
cam vertit in adulescentium usum, praesertim Onophrii filii, opuscula 
quaedam ad informandos bonos mores 14 . 

Edidit etiam magna sollertia et cura classicos scriptores latinos: 
Terentium ,r> , Vergilium 10 , Aesopum 17 . Editio vergiliana digna est 
omni laude tum cura typographica, tum ornamento quinque commen¬ 
tariorum, tum argumentis brantianis quibus partes singulae ornan¬ 
tur, tum maxime imaginibus quibus mirum in modum ditatur; est 
enim prima editio vergiliana figuris atque imaginibus illustrata 18 . 

Scripsit praeterea Sebastianus Brant vel ipse edidit opera multa 


12. De variis «Narrenschiff» editionibus et translationibus apprime disse¬ 
ruit F. Zarncke, Sebastian Brants Narrenschiff. Leipzig, 1854 pp. XXXVI-CXLII; 
etiam A. Pompen, The English Versions of the Ship of Fools. London, 1925, 

pp. 14-19. 

13. Des hoch / wirdigen doctor i Keisespergs na - / rrenschiff so er gepre - 
dicht hat zu Straszburg, in den hohen stiff da / selbt Predicant der zeit 1498... 
Getruckt zu Straszburg / von Iohanne Greiniger... / In der iar der geburt 
Christi / Tucent CCCCC.XX. 

14. De his opusculis a Sebastiano Brant ex lingua latina in germanicam 
translatis, cf. F. Zarncke, o. m.; Cato (pp. 131-137), Facetus (pp. 137-142), Liber 
Moreti (pp. 142-147), De moribus et facettis mensae (pp. 147-153). 

15. Terentius cum directorio , glosa intermineari, vocabulorum, sententia¬ 
rum artis comicae commentariis: Donato, Guidone, Assensio... Impressum in 
imperiali ac libera Argentina per magistrum Johanne Griininger... anno 1496. 
Altera editio brantiana imaginibus illustrata, anno 1503. 

16. Publii Virgilii Maronis Opera. Strasbourg, 1502; cf. Theodore K. Rabb, 
Sebastian Brant and the First Illustrated Edition of Vergil, «The Princenton 
University Library Chronicle» 21, 1960, 187-199. 

17. Aesopi fabulae . 1501. In Bibliotheca Nationali Parisina inveni duo exem¬ 
plaria: BNP, Res. Yb 403 et 404. Praeter haec classicorum volumina, Sebas¬ 
tianus Brant quoque edidit Petrarcham (1499)) et Boethium, De Philosophico 
consulatu (1501). 

18. Haec editio est mirifica, cum arte impressoria tum maxime imaginibus 
quibus ornatur, tum commentariis atque metris brantianis in quibus argu¬ 
menta singula continentur. 

ad rem juridicam spectantia 19 et ad rem quoque asceticam 20 et 
historicam 21 ; sed longius est singillatim de omnibus brantianis 
operibus aut editionibus disserere. 

Sub fine saec. XV, pro patria sua fovenda, disciplinam juris, quam 
Basileae in Universitate omnium plausu professus erat, recusavit. Ar¬ 
gentoratum deinde venit, ubi, ab anno 1503, munere a secretis fide¬ 
liter functus est. Desiderantur acta officialia latine scripta, quae lu¬ 
culentum sane forent testimonium ejus peritiae in lingua latina adhi¬ 
benda 22 . In illo munere fungendo, pristinas amicitias confirmavit 
novasque iniit et cum litteratissimis quibusdam viris suae aetatis et 
nationis, et cum praeclaris finitimarum nationum hominibus 2i . Im- 


19. Nam praeter Expositiones seu declarationes omnium titulorum iuris, 
Sebastianus Brant scripsit etiam sive edidit haec quae sequuntur: Decretum 
Gratiani (1493), Decretalium Gregorii Noni (1494), Decreta Concilii Basiliensis 
(1499), Liber decretorum sive Panormia Ivonis (1499), Margaritae decretalium 
(1499), Sextus decretalium (1500), Layen Spiegel (1508), Der Rechterlich Clag- 
spiegel (1516); cf. Dr. Stiegler, Ein kanonn. Werk voti Sebastian Brant, «Archiv 
fiir kathol. Kirchenrecht», 78, 1898, 188; R. Stintzing, Geschichte des popula¬ 
reti Literatur der rdmischen-kanonischen Rechts in Deutschland, Leipzig, 1867. 

20. Opera ascetica a Sebastiano Brant conscripta vel saltem ab eo edita 
sunt quoque multa: Rosarium in laudem Virginis Mariae (1490), In divi Ono- 
phrii laudem (1494), Augustini sermonum opera (1495), Passio Sancti Meinardi 
(1496), Concordantiae majores (1496), De sancto Ivone hymnus (1497), Con¬ 
cordandae majores (1498), De revelatione beato Methodio (1498), Hortulus ani¬ 
mae (1498), Hortulus rosarum (1499), De patientia libri aurei tres (1499), Som¬ 
nia domini Sebastiani Brant (1500), Der heiligen leben (1502), Troum Seb. Brant 
(1502), In memorabiles evangelistarum figuras (1502), De laude sanctae Crucis 
(1503), Rationarium evangelistarum (1505), Legenda aurea (1511), In honorem 
trium magorum (1513), Carmen saphicum de laude ordinis cartusiani (1515). 
Summa angelica (1520), Opera Sancti Ambrosii (1492), Reformatorium clerico¬ 
rum (1494), Quadragesimale (1495), In psalmum XXXIII (1507), In psalmum 
«Domine, quis habitabit» (1508), In symbolum apostolorum (?). 

21. Opera quoque historica Sebastianus Brant scripsit, ut ex. gr., De Ori¬ 
gine et Conversatione bonorum Regum el laude Civitatis Hierosolymae, cum. 
exhortatione ejusdem recuperandae, opera et impensa Johannis Bergmann de 
Olpe, Basileae, 1495; Zu eren romscher Kuniglicher Maiestat (1502); Bischoff 
Wilhems von Moensteins waal und einrit. Anno 1505.1506. Authore D. Doctore 
Branden seligen, wie ich annders nich befind, cf. Georg Wolfram, Ein bisher 
unbekantes Werck Sebastian Brant, in «Jahrbuch fiir Geschichte, Sprache und 
Literatur EIsass-Lothringen», 1, 1885, 106-107. 

22. Fragments des Ancienes Chroniques d'Alsace: III. Les Chroniques 
Sttasbourgeoises... Les Annales de Sebastien Brant. Fragments recuillis par 
VAbbe L. Dacueux. Strasbourg, 1892. 

23. In opere, cui index est: Illustrium virorum epistolae... ad Johan 
Reuchlin. Tubingae, 1514, tres inveni Sebastiani Brant epistulas; C. Schmidt, 
Hist. Litteraire de VAlsace. Paris, 1879, pp. 232-233, loquitur de commercio epis- 

peratoris Maximiliani consiliarius renuntiatus et comes palatinus 
creatus eum magnis laudibus prosecutus est in suis carminibus et ii? 
operibus ei dicatis. Primam senectutem attingens, ad Carolum V 
missus est, ut partes cum eo componeret in quibusdam quaestioni¬ 
bus litibusque Argentorati obortis 24 . 

Humanas litteras semper fovit et cum politioribus hominibus fa¬ 
miliariter egit, quorum plurimi ad Evangelicam Ecclesiam postea 
proclives vel lapsi sunt, ipse tamen accerrime unitatem Ecclesiae ad 
ultimum spiritum propugnavit; quare forte ejus memoria non omni¬ 
bus grata fuit 25 . Virginem Matrem filiali amore dilexit. Eam saepe 
ardenterque cecinit. Immaculatam ejus conceptionem acerrime de¬ 
fendendam suscepit 26 . Ecclesiae mala, pericula, detrimenta sive in 
doctrina sive in moribus amare flevit, sed fuit semper ipsius custos 
fidelissimus et studiosissimus filius. 

Sebastianus Brant, magna gloria cumulatus et meritis, Argento¬ 
rati in patria, obiit anno 1521. 


DE SEBASTIAN1 BRANT OPERIBUS 

Basileae, ubi, tunc adulescens, juris civilis et canonici professor 
exstitit, opus edidit cui titulus est: Expositiones sive declarationes 
omnium titulorum iuris tam civilis quam canonici per Sebastianum 
Brant collectae et revisae. Et de modo studendi in utroque iure cum 
nominibus omnium scribentium in iure... Venundatus Parisiis in vico 


tulari Sebastiani Brant praesertim cum impressoribus et scriptoribus suae 
aetatis, ita ex. gr. Bergmann de Olpe, Amerbach, Zasio, Jeronimo Vehus, Tri- 
themio, Wimphelingio, Geiler, Erasmo; sed harum epistularum maxima pars 
desiderantur. 

24. Ipse Sebastianus Brant, anno 1520, testimonium publicum reliquit in 
chronica civitatis argentoratensis, uti constat in fragmentis a L. Dacheux col¬ 
lectis (cf. n. 22): «Ab isto tempore usque ad Simphoriani absens fui, missus 
Gandam ad Caesarem Majest. Redii sanus et incolumis, gratiam Caesaris adep¬ 
tus ex congratulatione, quae in Chronica nostra habetur. Laus Deo optimo 
maximo. Quinta post Johannis, Vig. Petri et Pauli, 1520». 

25. Mary Alvarita Rajewski, Sebastian Brant. Studies in Religious Aspects 
of His Life and Works with Special Reference to the Varia Carmina. Washing¬ 
ton, Catholic University of America Press, 1944. 

26. C. Schmidt, La controverse allemand de VInmaculee Conception et 
1’intervention et proces de Wigand Wirt, in «Archivum Franciscanum Histori¬ 
cum» 45, 1952, 397-450; Varia Sebastiani Brant Carmina. Basileae 1498: fol. 
Aii(v)-Aiiii(v): ...pro Virginis Conceptionis defensione contraque maculistarum 
Virginis Mariae furorem invectio Sebastiani Brant. 

divi lohannis Laterar e regione collegii Cameracen. 27 Hujus operis 
sunt innumerae editiones in praecipuis bibliothecis, quarum pluri¬ 
mas vidi Matriti in Bibliotheca Nationali. 

In praefatione, praestantissimo viro doctori Andreae Helmont, 
praeceptori suo, dicata, haec Sebastianus Brant grato animo scribit: 

«Foret admiratione dignum, ornatissime vir totiusque eloquentiae et 
facundiae columen longe princeps, cur ego adulescens nullius peritiae 
aut artis bonae gnarus, hanc mihi usurpem provinciam (ut ausim) non 
modo-de juris principiis, sed et maxime ad te virum omnium acutissimum 
scribere cujus domi jura nascuntur. Noctuas profecto Athenas fero. Et, 
ut apertius loquar, balbutiens ego, judicari potius abs te, quam videri 
volui. Quamobrem cum te novissem virum humanum ac perdoctum, 
mihique faventissimum sumpsi animum liberiusque meas ad te lusi pue¬ 
riles ineptias». 

Postea in eadem praefatione auctor de ratione operis paucis agit 
et disserit: 

«In qua interpretatione multis quidem omnia et pluribus cognita, 
grata tamen et utilia juvenibus reperies; nonnulla tamen quae vel altius 
repetenda, vel copiosius disserenda fuerunt strictim enarravimus, ne 
magnitudo principii plus quam par est excrescat. Et ne epistolae mo- 
djum excedam, jam finem loquendi facturus paululum quippiam de le¬ 
galium titulorum laudibus annectam, quae quidem sunt prima cuna¬ 
bula et civilis prudentiae praeexercitamenta, a sacratissimis legumla¬ 
toribus derivata, ac imperiali splendore illuminata.» 

Praefatio finitur hoc disticho in laudem Andreae Helmont, elo¬ 
quentia et juris doctrina clarissimi: 

«Vive, vale et superes longaevi Nestoris annos, 

Eloquii princeps, Scaevola docte, vale.» 

Sensus christiani et auctoris recta rei ratio patent jam in prin¬ 
cipio operis. In prooemio enim haec notissima verba invenimus: 

«Cum difficile, immo impossibile sit, ut bono peragantur exitu, quae 
malo sunt inchoata principio... et unius cujusque rei potissima pars sit 
principium..., magnum igitur Deum et Salvatorem nostrum Jesum Chris¬ 
tum et ejus auxilium invocantes... oportet juri operam daturos prius eru¬ 
dire animam quam corpus... et istud sibi ponere principim, sine quo 
totum corruet aedificium... ac dicere cum Marone Virg.: Ab Jove prin¬ 
cipium... (28), deficiente humano subsidio convocare ad auxilium divi¬ 
num.» 


27. Prima editio hujus operis prodiit anno 1490, postea aliae editiones hic 
illic prodierunt (1500, i503, 1504, 1505, 1508, 1514, cet.). 

28. Verg., Ecl 3, 60. 

Postea de recta rei ratione ita scribit: 

«Quia igitur ardua prima via est... ideo a faciloribus et levioribus 
studium quoque, praecipue tamen Juris, inchoandum est, ne in despe¬ 
rationem, quae plerumque juvenes avertit, Juris studiosos inducat.» 

Sicut in praefatione et in prooemio, sic et in omni tractatione 
auctor apparet linguae latinae peritissimus. Jam a primis editionibus 
hoc opus Sebastiani Brant absolvitur tractatu quodam De modo 
studendi in utroque iure, a Johanne Baptista de Gazalupis de Sancto 
Severino conscripto. Primo conspectu patet quam dispar sit hic ab 
illo in linguae latinae usus; clare eminet in hoc tractatu peritia qua 
utitur argentoratensis scriptor. 

Omni laude digna sunt Varia Sebastiani Brant Carmina, ab edi¬ 
tore Joanne Bergman Olpe, Basileae anno 1498, vulgata. In hoc 
opere scriptor etiam sensus christianos exprimit, et in carminibus 
Domino nostro, Virgini Matri, Sanctis dicatis, et praesertim in his 
distichis quae, sub imagine Magorum Regum, qui dona sua offerunt 
divino Infanti, ita se habent: 

«Quae tibi diva —miser— Christipara, carmina lusi 
Caelicolisque aliis, suscipe grata velim. 

Et mihi pro reliquis erroribus, optima Virgo, 

Exores veniam criminibusque precor. 

Nam laude tui Nati superisque tonantis, 

Cuncta haec concini quae liber iste tenet.» (29) 

1) Primum carmen dicatur «ad magnificum et nobilem virum 
dominum Adelberum de Rotperg, insignem ecclesiae Basilien. deca¬ 
num, pro virginalis conceptionis defensione, contra maculitarum Vir¬ 
ginis Mariae furorem». Hoc carmen versibus constat 134, distichis 
dactylicis conscriptum. Sequuntur alia carmina sacra, quorum indi¬ 
ces ex. gr. sunt: 

2) Gloriosae Virginis Mariae intra se admiratio, ingredientc 
angelo. 

3) Verba Angeli ad Mariam, quod carmen hoc disticho finitur: 

«Virginis effigiem qui transis forte viator. 

Non dedigneris dicere: Mater, Ave!». (30) 

4) Contra judaeos et haereticos, conceptionem originalem fuisse 
possibilem argumentatur. 


29. Varia Sebastiani Brant Carmina. Basileae, 1498, fol. Ai. 

30. Varia S. B. Carmina. Basileae, 1498, fol. fAvil. 

5) Quaerimonia Virginis in passionem Christi. 

6) Consolatio Christi ad matrem. 

7) Rosarium ex floribus vitae passionisque Dni. Ntri. Jesu Christi 
consertum... cum singulis angelicis salutationibus continuandum. 
Carmen dicolo-tetrastrophon, ex saphico endecasyllabo et adonio di¬ 
metro compositum. Quinquaginta constat strophis saphicis, in qui¬ 
bus vita Jesu et Mariae ita narratur, ut ante singula «Ave Maria», 
unaquaeque stropha proferatur. 

Hac ratione sequuntur alia plura carmina sacra in honorem Vir¬ 
ginis Matris et sanctorum. Liceat tantum afferre hoc breve carmen, 
cui index est, «Salve Regina »: 

«O regina Dei Mater carissima, salve! 

Vitae dulcedo, spes quoque nostra, vale! 

Tenditur ecce ad te per nos vel ad aethera clamor; 

Nos, quos prima parens misit in exilium, 

Ex hac nos ad te lacrimarum flemus abysso, 

Et gemitus imo pectore proveniunt. 

Eja, age, nostra tuos Mediatrix verte benignos 
Ad nos prospectus; respice filiolos, 

Et Jesum ventrisque tui fructum venerandum 
Ostendas nobis post precor exilium hoc. 

O clemens dulcisque Dei Genitrix, pia Mater; 

Pro miseris Natum, Virgo Maria, roga. Arnen.» (31) 

Praeter carmina religiosa sunt etiam plura alia profana carmina 
in hoc volumine collecta, argumento et metro diversa, uti ex. gr.: 

1) De corrupto ordine vivendi pereuntibus. 

2) In baeticum triumphum congratulatio 3 -\ 

3) De vita et conversatione Regum Israel et Juda 33 . 

4) De captivitate Regis Romanorum contra Flamingos. 

5) De morte imperatoris Friderici. 

6) Jactatio martialis hominis contra mortem. 

7) De Francisci Pelrarchae laudibus et praestantia. 

8) Execratio contra fortunam. 

9) Ad dominum Johannem Bergman de Olpe, Archidiaconum 


31. Varia S. B. Carmina. Basileac, 1498, fol fEiv(v)l. 

32. Varia S. B. Carmina. Basileae, 1498, fol. bc4; HlERONlMUS Geiaviler, 
Epitome regii ac vetustissimi ortus Sacrae Caesareae Catholicae Maiestatis... 
Dni. Ferdinancli etc. Hagonoae, 1530; Caroi.i Verardi, flist. Baetica. (1494). 

33. Carmina, 1498, fol. di(v)-ei(v); etiam prius editum erat hoc carman in 
opere De origine (Basileae, 1495, fol. Tiij (pro Tiv) et ss.). 

Grandisuallensem, de praestantia artis impressoriae a Germanis in¬ 
ventae. 

Sunt et alia carmina sacra et profana, quae Sebastianum Brant 
virum facilitate mira praeditum in metris latinis pangendis et usur¬ 
pandis praedicant 34 . 

Neque minore usus est facilitate et peritia in sermone soluto adhi¬ 
bendo. Ex iis quae antea de libro Titulorum iuris attuli, constat Se¬ 
bastianum nostrum peritissimum fuisse in lingua latina adhibenda. 
Praeterea in libro carminum fabulam inveni De anticipatione horolo¬ 
gii basiliensium «ad nobilem et splendidissimum virum dominum 
Heinricum de Biino, equitem auratum omniumque divinarum atque 
humanarum rerum interpretem ornatissimum, illustrissimi ducis Fri- 
derici principis electoris Saxoniae cet. oratorem praestantissimum». 
Cum vero haec fabula longior sit, nolo lectoribus taedium molestiam- 
que inferre, ideoque praeteribo. Ultimam tantum rationem a Sebas- 
tiano Brant propositam afferam, quae ita se habet: 


«Ego vero, posthabitis omnibus antea recitatis persuassionibus, uni¬ 
cam et veram hujus comentationis causam arbitror fuisse singularitatem, 
cui cum omnes omnium regionum nationes passim studere innitique vi¬ 
deamus, tum vel maxime alpicolae altiorisque Germaniae populi, plu¬ 
rima inerrabilique rerum novitate exquisita quoque singularitate gaudent. 
Unde et Basilienses nostri, propter locorum forte vicinitatem et finito¬ 
rum commercium aerisque communionem inducti, eam horologii antici¬ 
pationem singulari quadam novitate instituere, quatenus quibuscumque 
orbis in oris exsistentes, si horologii alieni tinnitum audierint, inquirentes 
quaenam pulsa sit hora, si responsum receperint, pulsatam, puta, secun¬ 
dam, mox inquiunt: 'Apud nos tertia hora nunc exsistit’; quibus solis 
verbis absque etiam alterius Basileorum mentione, Basiliensis, hoc est, 
singularis horologii homo, indicari potest. Qua quidem singularitate mo¬ 
ti, ut reor, Basilien. gladium centum prope librarum, bicipitem, sive bis 
acutum mirae magnitudinis, ad usum bellicum fabricavere. Eum vide¬ 
licet quem insignis tua magnificentia hodierno vesperi, bijugis rotis, tur¬ 
binis instar decurrentem, integrasque arbores frustillatim duplici volu- 
bilique sua lamina detruncantem suis profecto oculis coram aspexit. 
Atque itaque prope illum tua dignatio intuita admirataque fuit, ut ferme 
gladii ipsius superexagitati partem, impetu prosilientem, corporis etiam 
objectu suscepisset. Magnum ensiferi tui principis illustrissimi omen, 
truculentissimus ille violentissimusque caedere et caput inclinare non 
erubuit ensis exinanitus, in partes quoque duas promptus» (35). 


34. Varia alia carmina tum sacra tum profana edidit Sebastianus Brant us¬ 
que ad extremum suae vitae spiritum, ita ex. gr.: In nuptias Maximiliani (1494), 
Carmen ad Philomusum (1496), Verbum bonum (1496?), Somnia domini Sebas * 
tiani Brant (1500), cet., quae non continentur in opere cui titulus est Varia 
Sebastiani Brant Carmina (1498). 

35. Integram narrationem habes in opere: Varia S . B. Carmina (1498), fol. 
m.miv, et in Troisieme Congres International pour le Latin Vivant. Avignon, 
1963, pp. 85-87. 

Aliud opus soluta oratione latina a Sebastiano Brant conscriptum 
est, cui titulus est De origine regum sive Historia Hierosolymae. 
De illo nonnulla alibi scripsi (36). Nunc vero placet ex eo haec 
pauca proferre ut percipiatur quam magna peritia et numero scrip¬ 
tor noster argentoratensis lingua latina usus sit. 

Atque primum de Hierosolymae constitutione et finibus: 

«Urbem Hierosolymam, uti sacrae nobis tradunt litterae, tametsi post 
diluvium, diebus Noe factum, Chanaan filium Cham (qui et cam quam 
Judaeam dicimus regionem, a se Chananaeam dixit) condidisse arbitrari 
licet. Eratque is annus mundi, secundum Josephum, circiter bismillesi- 
mum septingentesimum. Nullus tamen ante Melchisedech eam habitasse 
invenitur, cum quidam et is Anarchos, hoc est, sine principio et patre 
comperitur. Primus igitur omnium mortalium Melchisedech, Rex Salem 
fuisse legitur, circa annum mundi ter millesimum centesimum, et ante 
nativitatem Christi bis millesimum XV, secundum Orosium. Abraham 
enim reverso cum triumpho ab Assyriis, Sodomitarum praedonibus de¬ 
victis, obvium habuit in loco qui vocatur vallis regia, in via Solymae 
civitatis, Regem Melchisedech, quod iustum significat; et erat utique et 
sine dubio talis, ita ut propter hanc causam etiam sacerdos Dei esset 
Solymarum, quam civitatem postea Hierosolymam vocaverunt» (37). 

De origine nominis Hierusalem, haec scribit: 

«Porro ipsa civitas David, postea vocata est Mello. David autem ci¬ 
vitatem, quae primo Jebas, deinde Salem dicta fuit, Hiebusalem, appel¬ 
lavit. Sed postea per antistichon mutata b in r, Hierusalem , hoc est, mu¬ 
nita Salem dicta est. Et, ut tradit Josephus, hanc litterae mutationem 
quidam ab Homero factam fuisse putant. Postea a Salomone dicta est 
Hierusalemonia et tandem, per syncopam, Hierosolyma. David autem 
omni tempore in ea sui imperii habitavit» (38). 


Demum ex eodem libro, Davidis regis descriptionem tibi trado: 

«Hic erat David, ille vir optimus et omni virtute plenus, quas esse 
oportet in regibus, quibus tantarum gentium committitur salus. Fortis 
qualis non fuit alius. Nam in certaminibus, quae propter subjectos ha¬ 
buit, primus ad pericula properabat, laborare et pugnare milites multa 
remuneratione invitabat ipse operando potius, non sicut dominus im¬ 
perando. Ad intelligendum autem et considerandum de futuris et ad 
dispositionem de praesentibus nimis idoneus, castus, mansuetus, be¬ 
nignus, circa eos qui in calamitatibus erant, iustus et nimis humanus. In 
his autem quae regibus praecipue conveniunt, in nullo penitus (nisi circa 


36. EI De Origine..., in commentariis quibus index «Salmanticensis», 15, 
1968, 435463. 

37. De Origine (1495), fol. Aiv-[Avl. 

38. De Origine (1495), fol. (TAvi(v)]. 

uxorem Uriae) magnitudine potestatis deliquit. Post quem lilius Salomon, 
omni sapientia amplissima praeditus, in Hierosolymis habitabit, eamque 
cum sapientia tum templi illius toto orbe celeberrimi magnitudine et 
ornatu, fossarumque et moenium fortitudine decoravit» (39). 

Nunc in animo erat de Stullifera Navi, praecipuum sane opus a 
Sebastiano Brant conscriptum, disserere; sed ne longius hanc dis¬ 
quisitionem protrahamus, opportunum visum est hoc argumentum 
in proximum fasciculum Palaestrae Latinae proferre. 


JoSEPHUS JlMENEZ DELGADO, C.M.F. 

In Universitate Salmanticensi litterarum latinarum Professor 


39. De Origine (1495), fol. [Avii]. 

Est locus aerium qua torquet America caelum 
Torrida, saepia jugis nexuque implexa comarum 
Queis etiam variarum nodatur gratia florum 
Ut magis esse putes hominum viridaria curis 
Picti quam veris profusum floribus hortum. 

Hic rapido gyro montanus flectitur amnis 
Spumeus et torto magnos agit agmine fluctus; 
Pluribus hic saliens saxis illiditur atque 
Murmure conturbat volucres silvamque profundam. 
Incani laevam fluvii labentis ad oram 
Rupes summa petens vacuas se tollit ad auras 
Quam nullae lustrant acies et culmina cernunt. 

Hic sua cincta jugis celsas supereminet aedes 
Ruricolumque casas senioris regia Coi 
Pensilis in scopulo dudum solidata vetusto; 

Edita vicinum moles discriminat agrum 
Innumeros molli positum dicione per annos; 

Vitrea saxosa consistit cuspide sedes 
Ebore qua textum passim conspergitur aurum 
Et simul argento multo constracta relucet. 

Mellea verba cadunt eri narrantis ab ore 
Mollibus et manibus docti de marmore vultus 
Ducere et attonitas caelesti numine formas. 

Sic meritis functus decimum traduxerat aevum 
Dilectus sociis patria dum regnat in aula 
Quamvis corda senex mira dulcedine complet 
Cuncta tamen jugi maerent penetralia luctu. 

Ipse oculis captus caeli non lumine gaudet 
Sed neque naturae potis est haurire colores. 

Olli regalem stipant tria pignora sedem 
Quae ludis semper reboat joculisque resultat. 



110 


R. Sarmiento, C. M. F. 


Vipereo frustra conmixtus sanguine succus 
Lumina maturi refovet tenebrosa parentis; 

Noxia nil prosunt jejunae verba novercae 
Quodque solet mixtum cum lacte venenum 
Nec cantata minus vitioso carmine luna. 

—Utile, doctus ait, folii medicina virentis 
Ater ut omnino pellatur corpore morbus: 

Orbis in ignota quadam regione latescit, 

Quod si perquiras solis occurret in agris 
Et blande tactum digitis et sponte revulsum 
Inventum facili poteris divellere nisu. 

Reddita vix avidas natorum venit ad aures 
Demulcens animos duri sententia casus, 

Ingenti caeci perculsis patris amore 
Natis diversum mens est percurrere campos 
Atque locos notasque feris temptare latebras 
Si modo praesentem valeant reperire medelam. 
Corripuere viam diversa per invia fratres. 
Bellatoris equi tergis sibi rite paratis 
Qui micat aure magis stabuloque hinnitat avito, 
Jam sibi quisque parans herbae deducere ramum. 
Protinus aurorae partes petit ille rubentis; 

Occidui solis tendit citus alter ad oras; 

Tertius interea campis perrexit apertir 
Qua sua congeminat nimbosus sibila ventus 
Et cogit nubes patulave resolvit in aethra. 

Quae loca cumque petit ventosi flaminis instar 
Vectus equo jussum felici semine ramum 
Atque omnes acri perlustrat lumine frondes. 
Viribus infractus quotiens radice sub ima 
Montis inaccesi visi per somnia flores 
His sibi distincta compellere voce loquelis: 

En age frondosa tandem latet arbore ramus 
Quem septem servant nanni totidemque minaces 
Ructantes furias serpentes ore bisulco. 

Corripit e lecto Caus data membra quieti: 

Herbam jam teneo patri medicaminis aegro, 
Parvus ait, rerum ut possit discernere formas, 
Inde aberat vitrea genitor seclusus in aede 
Ipse procul natique sonos audire nequibat. 

Tertia quaerendo jam tunc processerat aetas 
Quin tulerit donum certae sors fausta salutis. 
Sedulus intacti vestigans devia saltus, 

Quam toto nusquam reboatur carpere mundo 
Forte salutiferam reperit sibi parvulus herbam; 
Praesens lenimen caeci genitoris ad aedes 
Omnibus optata festinus luce reportat. 

Livoris sacri facinus! Perferre recusat 
Lumine praeclari juvenis bene gesta benigno. 

Pace bona nobis regalem credito ramum. 

Sic duo majores rixosae more juventae 
Aspera verba movent puero mortemque minantur; 
Visque minas subit et dudum convicia surgunt; 
Ecce minor campis fratrum mucrone peremptus 
Occidit. Ante novi rorantur sanguine flores 
Quam nudo caesi tumulentur membra sepulcro. 
Tunc iter instaurant commisso crimine bini 
Quod patriam tendit directo tramite in urbem 
Ablatumque ferunt peracerba morte levamen 
Ensem dum tergunt instinctum sanguine Cai. 

Post ubi contigerant verecundi moenia regis 
Jam celeri certant penetrare palatia gressu: 
Actutumque senis conspergunt unguine visus 
Et caeci tingunt oculos collyria patris. 

Vix ubi persentit Cous medicamen inunctum 
Illicet ille valet caelestem cernere lucem 
Sublatoque acies oculorum est reddita myro. 

Quas ego persolvam vestro pro munere grates 
Condignas operi, meritis quae praemia ponam, 
Cous ait natumque amplexu fovit utrumque. 
Credita sint vobis regalis sceptra decoris, 

Jure datum patrio concordes sumite regnum: 



112 


R. Sarmiento, C. M. F. 


Vobis partus honos, rerumque ego lumina cerno! 
Hinc atro capitis fraterni funere sontes 
Imperii dono laeti regnoque potiti 
Et saevire viro et cives vexare superbe. 

Interea nubi fuscantur tempora Coi 
Et sua plorato nigrescunt caerula Cao. 

Quam vellem notos iterum dignoscere vultus 

Et nati rursus voces haurire loquentis 

Qui numquam est fato lucis rediturus ad oras. 

Sic fatur lacrimisque oculos implevit amaris. 
Excussus regno, sedis quoque tecta paternae 
Diffugiens solis vitam peragebat in agris 
Heu! quondam multo laudandus nomine Cous. 
Sollers ecce novi referens miracula facti 
Pastor adest crebra qua frondet harundine campus 
Densi dum silvam canneti falce recido 
Conatus modulos secta deducere canna, 

Has dedit extemplo maestas mihi fistula voces: 
Parce meos inflare tubos, at perge cicutis 
Ludere rite meis; letum sum ferre coactus 
Inventum quoniam traxi de germine ramum 
Laeta qui patris propulset sorte tenebras. 

Protinus ut calamo rex aures mulcet agresti 
Atque leves agitat suavi modulamine ventos 
Dulcius arte nova quam vivi corpora tangat, 

Ecce iterum querulae lapsae sunt aethere voces: 
Jamque meos, genitor, calamos inflare caveto, 
Ludere sed potius nativis perge cicutis. 

—Quo reliquum, pastor, cannetum sidere floret, 
Quove virent calami, Cous singultibus orat, 

Qui dempti liquido creverunt sanguine nati? 

—Hinc tibi porrigitur nemoris per frondea callis 
Plurima quo perstat nubes divertere quercus 
Proceras inter sublimis vertice fagos; 

Ut ventum ad vallem, redimitam flore, reductam 
Bracchia ramorum nutans heic explicat ulmus 

Cannarumque seges medio pubescit in arvo. 

—Adsit confestim mecum jam bina propago, 
Adsint qui comites degunt, rex inquit, in aula 
Qui valeant oculis canneti discere signum 
Nec caecis monstris detectum solvere verum. 

Illicet ex silva decerptam pastor avenam 
Sufficit evictis fraternae crimine caedis; 

Edere dum modulos pertentat harundine nequam 
Flebilis est cunctis puras vox lapsa per auras: 
Parce meos, frater, calamos inflare, nec ultra 
Ossa gravi mandata solo temerare memento 
Ausus purpuream ferro dirumpere vitam, 

Caeco quem tenui ramum spoliare parenti. 
Deditur extemplo populi per compita murmur, 
Talibus acceptis, irata voce reposcens 
Supplicium sceleris meritasque absumere poenas 
Justitiaeque minas et laesi fulmina juris 
Dum rogat indignis Cous ploratibus omnes: 

Jam prius assiduo terram properate ligone 
Vertere quam rigido concrescant frigore nati 
Condita membra mei, terra tumulove reposti 
Exanimes artus vacuum tenuentur in aer. 

Dixerat haec Cous lacrimis miserandus obortis 
Cum deplorati niveum, mirabile visu, 

Paulatim coepit pueri coalescere corpus: 

Fusi tunc subito crescunt in harundine crines 
Et nova consuitur rugoso cortice pellis; 

Crura pedesque simul longa in radice virescunt, 
In sua conversas mirantur bracchia frondes, 

Cor veluti rubrum trepidare in pectore malum. 
Lumina tunc lacrimis manant vultumque rigabat 
Rex fletu flentem dum natum amplexibus ambit, 
Questibus et populi resonat nemus omne miserti. 
Vindicis imperio, manibus post terga revinctis, 
Justas jam sontes pendent cum sanguine poenas 
Promeritamque animam crudeli fine piabunt. 

Hoc prohibent, quae tutari ardet, foedera pacis 
Et dolet ultrices princeps imponere leges. 

Dat veniam ipse reis, regnique exordia jactat, 
Laude coronatus, seros valitura per annos, 
Hostibus amotis; Cai nova nascitur aetas 
Aurea non iterum similis ventura sub axem 
Casibus usque gravem. Mediis halare ruinis 
Visa peregrinis ignoti seminis herba 
Verna diu terris, multo nunc pulvere languet. 


Raymundus Sarmiento, C.M.F'. 
Constitucibn 1.077 
Bonis Auris in Argentina 



“HYMNI INSTAURANDI BREVIARII ROMANI”* 


(ANNOTATIONES) 


Sacrosancti Oecumenici Vaticani II jussis 1 necnon et primae 
Episcoporum Synodi nutibus - obsecundans, Consilium ad exsequen¬ 
dam Constitutionem de S. Liturg. pulchrum et egregium sacrorum 
hymnorum volumen in lucem edendum curavit. Cujus operis quasi 
conspectus apud « Ephemerides Carmeliticae» 3 prodiit. Impraesen¬ 
tiarum autem, praeclaris auctoribus morem gerens, qui studiosos 
ad annotationes manifestandas alliciunt 4 , opus ausus sum altius 
perscrutari et sub Metricae et Hymnologiae Sacrae specie trutinae 
subjicere, meam sententiam —magis quidem diutina scholae expe¬ 
rientia innixus, quam exigua scientia fretus— in medium proferen¬ 
do, prae oculis quae auctores de hymnorum natura, historia, deque 
pristinae formae restitutione, cet., habens; praesertim nn. os 22, 29 
et 30: de correctoribus Urbanianis Strada, Galluzzi, Petrucci, Sar- 
bieswski, pariterque quae hymnorum apparatum atque eorundem edi¬ 
tionem respiciunt 5 . 

Quod ad hymnorum auctores spectat, error satis superque vul¬ 
gatus irrepsit. Etenim, in libris Act. sessionum Sacrae Rituum Con¬ 
gregationis apparet officium Scti. Joseph, a P. Joanne a S. Joseph 
(Blanch Mur: 1624-1718), de mandato Rvdssmi. Praepositi Genera¬ 
lis Carmelitarum, Fr. Joannis ab Immaculata (Escallar: et hinc 
confusio!) (1626-1700) exaratum, fere ex integro approbatum, prae¬ 
ter solos hymnos, quos Cardinalis Hieronymus Casanate, Neapoli¬ 
tanus (1620-1700), illius S. Congregationis a secretis, rejecit, novos- 
que substituit, si illum excipias (« Plaudant aetherei sidera verticis», 
nunc tantum in Breviario Carmelitano 7 . 

Aliquos hymnos expunctos et abactos deploramus, vgr.: a) stro¬ 
pham archilochiam (tertiam) «Domari cordis impetus Elisabeth », 
quae est unica toto anni et Breviarii decursu, et vel tribus versibus 
(senario iambico, parvo archilochio et dimetro iambico acatalecti- 


* Pp. xxn-328; 24 x17. Ann. 1968. Tvp. Polvglott. Vatie. 

1. Const. de S. Liturg., 93. 

2. sess. dd. 21-23 oct. 1967. 

3. n." 2 ann. 1968, p. 427. 

4. n." 87 Introductionis. 

5. Ibid. nn. 72 ss. 

6. sess. d. 27 januarii ann. 1680. 

7. Cfr. ephemerid. «Estudios Josefinos ». Valladolid, 11,1957, pp. 92-115. 

co) coalescit; vel —si malumus—, duobus postremis vv. in unum 
coeuntibus, fit elegiambus (acruvdQxr ( xog) 8 . 

b) « Regali solio fortis Hiberiae », unicam item stropham tertiam 
parvorum asclepiadeorum; 

c) Sanctorum Joannis Cantii, Venantii, Martinae, cet.; 

d) praesertim vero pretiosissimi Sanguinis; 

e) et, mirum! Sacratissimi Cordis Jesu, «qui [versus] fere om¬ 
nibus invisi erant» 9 : quod, si verum esset —non equidem credo—, 
terque quaterque miliesque plorandum, nec versus illos rejiciendos. 

At magno applausu alcaicos n. 131 recipere satagimus. Optandum 
autem ut stropha tricolon (duobus prioribus alcfaicis hendecasylla¬ 
bis, 3.° alc. enneasyllabo constans), ideoque Alcaica nuncupata, sive 
Horatiana —quia ea potissimum Horatius est usus— inter sacros 
hymnos adsit 10 . 

In aliorum Sanctorum —saltem in eorum regione, coetu vel Or¬ 
dine religioso— festivitatem, alios hymnos invehere oportet, vgr. 
B. Mariae V. de Monte Carmelo —cui, demum!, officium est resti¬ 
tutum—; S. Joannis a Cruce, ut Doctoris Ecclesiae; Stae. Teresulae 
(petite Therese), ut Missionum Patronae; Sti. Patricii, in Hibernia; 
SS. Ignatii de Loyola, Francisci Xaverii, Joseph a Calasanctio, An¬ 
tonii Mariae Claret, cet. Et pro nobis, Carmelitis, non pauci hymni 
desiderantur, vgr. omnes (tres saltem) in honorem B. Mariae V. de 
Monte Carmelo; S. Joseph (e. g. «Plaudant aetherei sidera verticis », 
ad Vesperas, repetitionem «Te, Joseph, celebrent» vitantes); S. AI- 
berti Drepanensis, in Sicilia, cujus auctor est B. Baptista Mantua¬ 
nus (Spagnolus: Modovar Maggi: 1447-1516), «optimus 'Humanista' 
Christianus praetridentinus» n . Juxta Aloisium Vives, duntaxat, pro¬ 
pe Prudentium, ut poeta Christianus apponi deberet unus B. Baptista 
Mantuanus, quem ut «facilem et copiosum» commendat 12 . 

Sequentiae-hymni «Dies irae » optima mihi videtur solutio (p. 292). 
Multoties tamen ex illo tam praeclaro Prudentii carmine (X.° Cathe- 
merinon: «circa exsequias defuncti»), quod Cardinalis Holstenius, 
jamjam animam acturus, sibi legendum curavit, per singulas diei 
2 novembris horas, tot hymnos decantare desiderabam. Quinimmo 
hoc Prudentii carmen spem erigit et laetificat, nec animum corda¬ 
que ad terram, ut «Dies irae» —nimis forsan lugubre— prosternit. 

In ipso Breviarii capite vel ad calcem, non abs re, si aliqua ades- 


8. Cfr. Horatius. Epodon lib., 11. 

9. p. 120. 

10. Perpulchrum exemplum Christianum hujus strophae videsis in epheme¬ 
ride « Palaestra Latina», quod ann. 1947, n.° 105, pp. 325-326: «In B. Mariae 
Goretti Ode». P. Avenarius vulgavit. 

11. Cfr. ephemer. «Revista de Espiritualidad », 1947, pp. 51 ss., et « Palaes¬ 
tra Latina», 1947 pp. 366. 

12. Cfr. «De tradendis Disciplinis», lib. IIT, t. 6, p. 329, ed. Valentiae Ede- 
tanorum, 1785. 

sent metrica schemata, saltem versuum in Breviario usurpatorum, 
ut postea citationes hinc inde fierent 13 . Vgr.: Schema a): Dimeter 
iambicus acatalectins: 


u 


s 


// 

/ 

// 

w — 

u — 

\J — 



u — 


— 

— 

— 

KJSJ 

— — 


— vu 


— U KJ 


U kJ — 

wv/v; 


u uu 





Schema b): Sapphicus Minor: 

— V/ 


Etiam nomina auctorum in Breviario, etsi breviter, apponenda, 
vgr. ad calcem, ubi eorum nota biobibliographica inveniatur, ut olim 
in Breviario Carmelitarum. Itaque, juxta rubricam « hymnus» addi 
posset, vgr. Mant. b) vel Ambros. a). Hoc est, Hymnus B. Baptis¬ 
tae Mantuani, schema b), nempe, sapphicus minor; vel. Hymnus 
S. Ambrosii, schema a) id est, dimeter iambicus acatalecticus. 

Ut anonyma in hymnorum auctoribus in posterum radicitus vi¬ 
tentur, illa ratio et illa verba «unus e nostris» (vgr. p. 286), lon¬ 
gissime rejicienda, nominaque, cognomina et nativitatis —mortis, 
si res ferat— tempora diligentissime exscribenda. Aliquid —meo 
judicio— de arsi et thesi, de rhythmo ascendente et descendente, de- 
que relatione inter rhythmum musicalem et poeticum, in praedictis 
prodromis praelibandum. 

In notando hymnorum sive metro sive rhythmo, nimis severe 
adversus metrum, et nimis indulgenter et copiose —ni fallor— erga 
rhythmum actum est. Nam quantitatis seu temporis sensus ad aures 
vulgi —quod hodie fere omnes sumus— amissus est, juxta D. Au- 


(13) Cfr. «Los himnos dei Breviario» aa. J. Zahonero Vivo et L. Casanoves 
Amandis, 2.“ ed. 1962. Alcoy. 

gustini effatum: «De correptione vocalium et de productione, non 
judicat [populus]» 14 . 

Equidem correctores Urbaniani —immo et saepissime corrupto¬ 
res— aliquos adeo hymnos castigarunt, ut aliquando penitus refec¬ 
tos (ut «Urbs Jerusalem beata = Caelestis urbs Jerusalem» et «An¬ 
gularis fundamentum» = Alto ex Olympi vertice», quos ex descen¬ 
dentibus ( u_L ) in ascendentes ( u ' ) transtulerunt, et hinc, 
sex vv. in stropha, contra dimetrorum iambicorum morem) denuo 
in incudem induxisse compertum sit. Correctae enim, in sacris hym¬ 
nis, plures quam 90 syllabae falsae, et mutata initia eorundem plu¬ 
ra quam 30, ut graviter Gavantus querebatur. Attamen, anaclasi 
mediante, cum substituti pedes in substitutorum rhythmum succe¬ 
dant —rhythmus enim rhythmum vocat, id est, versus vi et motu, 
pedes in versus rhythmum attrahuntur—, fere nullus versus rhythmi¬ 
cus tantummodo considerandus, sed metricus cum qualicumque li¬ 
centia. Ita ergo tam copiosus hymnorum rhythmicorum acervus ni¬ 
mis decresceret, poesisque —praesertim Medii Aevi— in suo se te¬ 
nore nobis offerret. 

In hymnis sacris metrice perpendendis, tres sunt syrtes toto cor¬ 
de et vigili oculo cavendae: a) et illorum scilicet sententia, qui eos 
«complexive» ut mere metricos considerant —nulla aetatis aucto- 
rumve condicionis habita ratione—; b) et istorum opinio, qui eos 
putant accentu praeditos in definitas syllabas juxta regulas constan¬ 
ter cadenti, potius quam syllabarum quantitate, seu brevium et lon¬ 
garum ad normas Prosodiae commixtione 15 ; c) et horum denique 
mens, qui hymnos sacros tantummodo isosyllabicos et rhythmicos 
autumant, cum re vera, multoties, simul et antiquorum classicorum 
graecorum et latinorum —cum aliqua utique licentia— metricas ra¬ 
tiones, et certum syllabarum numerum, et super definita» reciden¬ 
tem syllabas accentum, necnon et aliquoties earundem vel similium 
litterarum in versuum fine sonum («rima» perfect. et imperf.) in 
se feliciter arcto et ingenioso vinculo complectantur. Unde fit, ut 
et priscorum leges (quantitas, pedes, rhythmus ascendens et descen¬ 
dens, arsis, thesis...) et recentiorum 'romanicarum' elementa lingua¬ 
rum (mensura, accentus, et «rima») saepe saepius arcte in unum 


14. De Musica. Difficile ergo, ut Professor G. Bonfante conatur, vocales 
breves {malum, mal) a longis (malum, manzana, hispanice) secernere: «utopia» 
quae non modo incondicionali ejusdem positioni erga «classicam» sermonis 
latini prolationem non favet, verum et ipsi quam plurimum obest, eam —ob 
idque saltem— impossibilem reddens. Numquam, medius Fidius!, tantam ac 
talem tyrannidem, ne in somniis quidem, suspicati sumus. Quem ad scopum, 
si poetas exceperis, vix ad aevi classici eruditis —numquam abs dubio a «po¬ 
pulo» Sti. Agustini— perventum. Cfr. Eph. « Maia», 18,1966, pp. 254-257. 

15. Cfr. «Melodies gregorietmes» et Ravegnani: «Mctodo di canto grego- 
riano». 

16. n.° 30 Introd. 

sibi cohaereant: immensae et inaestimabiles harmoniae, aestheticae 
artis et pulchritudinis scaturigines...! Et... hinc difficultas! Hic sco¬ 
pulus in quem Urbaniani correctores saepissime incurrerunt 16 . 

Versus itaque dimeter iambicus —quo potius auctores prae ce¬ 
teris utuntur—, exempli causa, praeter Prosodiae leges —substitu¬ 
tione et anaclasi frequenti mediante— ita, cum Ravegnani, accentus 
sibi cooptaret: primarium super sextam, secundarium autem super 
secundam syllabam. Vgr.: «Quicumque Christum quaeritis ». Si ergo 
accentum rhythmicum-metricum commate (’); accentum rhythmi- 
cum-musicalem, puncto (.); accentum demum prosodicum, virgula 
obliqua (') significamus, sequens schema patesceret: 


M 



r >/' • 

Uiristuw 




auaeri 


itis 


oc(u)lo$ in altum tollite " 


ln secundo autem versu «oculos», cum super antepaenultimam 
(«esdrujula» hispanice) accentum sortiatur, vocalis «u» debilis ac 
postonica, labilis, in cantu decidit atque omittitur: difficultas ergo 
illa in canendis hymnis persolvitur. Sponte sua hoc, in sermone lati¬ 
no et derivatis, auris efficit nostra. Videlicet: Oculus > ocius > oeil 
(gallice); occhio (italice); olho (lusitane); ull (valentiane-cathalauni- 
ce); ojo (hispanice); et fortasse eye (anglice) et Auge (germanice). 
Sperant, vero okulo merum ac purum latinum, praeter accentum, 
sonat. 

Sequentes, in Breviarii hymnis, loci sunt, in quibus Prudentius 
anapaestum pro iambo in l.° impari pede, substituit: 1/ oculive 17 ; 
2/ speculator 16 ; 3/ mediator lw ; 4/ odulos 20 ; 5/ hommemque 21 ; 6/ 

miserere 22 ; 7/ teneatque 22 ; 8/ Stephanus per... 2 '. Quibus in locis 
non «superabundat una syllaba» 25 ; sed, ut v. 4 hymni 225, «est me¬ 
trice legitium, sed addit v. unam syllabam: quod cantui nocet 26 . 
Servandi ergo tales versus, vgr. « Teneatque David regiam» 21 ; pro 


17. hymn. 33,v.l5. 

18. hymn. 33.V.17. 

19. hymn. 72,v.4. 

20. hymn. 81,v.2. 

21. hymn. 130,v.l6. 

22. hymn. 158,v.l0. 

23. hymn. 225,v.4. 

24. hymn. 283.V.15. 

25. pp. 127, notis 2“ et 3.” p. 77, nota 1.'; p. 89. nota 6.“, cet. 

26. p. 227, nota. Solutio de cantu supra allata est. 

27. 225,v.4. 

ab auctoribus proposito «Thronumque David occupet ». Et sic de 
ceteris judicandum. Attamen, qua fieri possit sollertia, cavendum 
ne remedium infirmitate pejus afferatur. Vgr.: loco substitutionis 
ordinariae (anapaestus pro iambo, e. c.), ne trochaeus pro iambo 
(anaclasis inaudita! et nullis poetarum classicorum versibus robo¬ 
rata) inferatur, ut pro «Digitus paternae dextrae» (correctorum Ur- 
banian.) —qui versus non «prava correctio» evaderet— 2S , dicatur: 
«Destrae Dei tu digitus», ubi tii dt —, trochaeus, pro iambo substi¬ 
tuitur. Igitur, non est «levis licentia» 29 nuncupanda illa inusitata 
substitutio cum discrepanti anaclasi. Similiter et hymni 54 v. 1, Ur- 
baniani correctores «Hominis superne Conditor» (anapaestus pro 
iambo). Originalis vero «Plasmator hominis Deus» (choraeus pro 
iambo et in 2.° —pari— pede!) ab auctoribus admittitur proba- 
turque. 

Perperam ergo etiam alibi correctum; sed brevitatis ergo, 
unum alterumve locum memorabo: 1) Hymni 81, nota 2. a , pro gra¬ 
datione a nonnullis proposita («celsum, nitens, interminum ») ecthlip- 
sin refugientibus synaloepham tolerando, synonimiae figura efflo¬ 
resceret: «sublime, celsum, interminum». 2) Hymn. 96, nota 6. a , in 
ordinaria substitutione (anapaestus pro iambo, in l.° pede) corri¬ 
gitur, et «— ti» brevem «poeta longam computavit» (nota 2. a ). Qua 
de causa? Quia —Prudentius saltem— syllabas breves in arsi pro¬ 
ducit; longas vero in thesi, metro expostulante, corripere festinat. 
3) Sensus mutatur v. 7 hymni Prudentii 227: non enim idem «aram 
sub ipsam» (correctores Urban.) ac «aram ante ipsam» (originalis): 
hiatum, ecthlipsin et cacophoniam perhorrescentes. 

Laudandum vero quod hymni 81 versus 12 « Regnavit a ligno 
Deus», ob rationes appositas, immutatus remanserit. Pariter hymni 
82 v. 20 «Adire regnum et cernere», cum ecthlipsi, potius quam illud 
Breviariorum «Audire nos et credere». («Ipsum audire et credere »: 
Breviar. Carmelitarum) 30 . Ceteroquin, optime « Magi videntes par¬ 
vulum», hymni 82, v. 1, «quod necessario mutatur» 33 , propter ratio¬ 
nes allatas et referentiam hymni «Jesus refulsit». Urbaniani vero cor¬ 
rectores «Videre postquam illum Magi» proponendo, in magnam 
syrtem, violentam ecthlipsin, incurrerunt. 

Quando vero duplex hymnus proponitur in laudato libro, potius 
quam alter seligendus alter respuendus, uterque proponitur libere 
officium recitantibus sibi uterlibet assumendus, ut divitiarum sacrae 
poeseos nobis copia sufficiat 32 . 


28. p. 109, nota 3.* 

29. Ib. 

30. Cfr. «Ipsum audite», Mt. 17,5. 

31. Ib. nota 1.*. 

32. Cfr. n. 77 Introduct. 

33. Cfr. BAC. vol. 58,p.l48,n.53. 

De Cathemerin. Prudentii XI hymno («VIII kalendas ianuarii»), 
qui est primus Natalis cantus (e/ primer villancico navideho ) occi¬ 
dentalium Camenarum, erui facile potest, pro B. Maria Virgine hym¬ 
nus (vv. 55-60), Sedulio antiquior poesis mariana latina 33 . Pariter 
de XII («hymnus Epiphaniae»), qui est primus Ecclesiae latinae hu¬ 
jus mysterii 34 , pluribus vv., in diversis festivitatibus perfrui liceret. 

Nihil denique de sequentiis (utpote quae de Missali?), cum Sy¬ 
nodus 35 «serventur—inquit— insuper nonnulli hymni latini [in Mis¬ 
sa] recitandi». 

Nimis forsan auctoribus cordi illud est Vaticani II «iis demptis 
quae mythologiam sapiunt, aut christianae pietati minus con¬ 
gruunt 36 . Etenim verba «Olympus, avemus, styx» et sexcenta alia, 
adeo omnibus sunt pervia —saltem latinitatem colentibus, ut sumus 
omnes Ecclesiae latinae clerici—, ut minime remotione vel substi¬ 
tutione indigeant. Aliud autem, si hymni sacri (sicut dicit Ferrerus, 
-|- 1524, qui Pisano conciliabulo, 1511, interfuit) nobis de Jove To¬ 
nanti et dextra laevaque fulmina ejaculanti et scintillas coruscanti 
(«lanzando rayos y centellas», hispanice), pro Jesu Christo Judice, 
loquerentur. Vel ut sequens stropha sapphica: 

Bacchus discedat, Venus ingemiscat. 

Nec jocis locus est, nec escis 

Nec maritali thalamo, nec ulli 
Ebrietati. 


Pro hymno dominicae ad Vesperas, tempore quadragesimae: 
«Audi, benigne Conditor». Superari igitur deberet hic scrupulus (?), 
ideoque et litteraturae et item stilisticae necnon et critices regulis 
consulere auctores videbuntur. Neque enim solummodo metricae 
rationes, sed et —inquam— et litterariae, stilisticae et criticae pe¬ 
riodi, in qua hymni conscripti inveniantur, prospiciendae. 

Qua omnia perspicuo linguae hispanicae (quippe quae mihi magis 
nota) exemplo luce clariora apparebunt. Sancti Joannis a Cruce (Ye- 
pes Alvarez. 1542-1591) est hic versus hendecasyllabus: Vestidos los 
dejo de hermosura. Qui suae aetatis tono lectus, ita sonat et scan- 

... 1 2 3 4 5 6 7 8 9 10 11 , KT . . 

ditur: T , . , . ... , , (Notandum litteram 

Ves-ti-dos los de-jo de her-mo-su-ra. 

«h» aspero spiritu graecorum (') affectam: «hermosura = ’ termo- 

sura-fermosura»). Qui versus hodie ita sonaret —illo aspero spiritu 

depertito—, decasyllabum, ideoque catalecticum, constituens versum: 


123 4 56 789 10 

Ves-ti-dos los de-jo der-mo-su-ra. 


Nempe: « d(eh)ermosura» 


34. Cfr. ibid. p. 156, nota 1.*. 

35. die 23 oct. 1967. 

36. De Sacra Liturgia, n. 93. 

(per elisionem vel synaloepham). Cumque versus ita lectus, catalecti¬ 
cus et deficiens in una syllaba exstet, non nulli possessivum hispan. 
«si/» (pro dolor!) interjiciunt, catalexin vitantes: 

Vestidos los dejo de(«sn»)hermosura. Correctio quidem, usibus 
hodiernis apprime consona, at hesternis saeculi XVI, absona. Et 
nulli dubium quin et in textus et in stilisticae criticesque corruptio¬ 
nem pro correctione verteretur. Quem in scopulum saepissime Ur- 
baniani correctores —Scyllam inter et Charybdin, xcri £v ffoSq) 

—fluctuantes—, impegerunt. 

Pauca menda seu errata, facile typographo imputanda: 

1) dollucis pro colluces, cum verbum secundae conjugationis 
sit 37 ; 

2) vv. 5-8 pro 85-92 88 ; 

3) dissice pro disjice, melius quam disice 39 ; 

4) 2-12 pro 1-12 40 ; 

5) Forsan mendosa sit illa O pro Q (omega) 45 . 

Haec sunt, quae mihi in his et temporis et loci angustiis notanda 
occurrunt. Quibus, iis, quae fuerint ab aliis peritioribus viris propo¬ 
sita, conjunctis, utinam omnibus numeris absolutissimum Brevia¬ 
rium adipisci gaudeamus! 

Deux faxit! 


P. Patricius Fuentes Valbuena, Carmelita Sanctae Teresiae 
Humanarum litterarum 

in Seminario Dioecesano Nivariensi (Tenerife, Islas Canar.) Professor 


37. hymn. 31, v. 10. 

38. pag. 78, hymn. 82. 

39. p. 30, hymn. 31,v.l7. 

40. hymn. 32, p. 31. 

41. hymn. 77, v.3, p.73. 



DE RE COSMONAUTICA 


(eam, quae in n. 206 est edita, pars sexta sequitur) 


(XLIX) Quinto nonas mart. MCMLXIX, undecima ante meridiem 
hora, quae par convenit cum quinta post meridiem apud Italos (di¬ 
versus enim horarum index in eo est, quod inter Foederatas Ame- 
ricae Civitates et Italiam sex fusi quos dicunt intersunt, singulis 
solis horis et quinis denis terrestris orbis gradibus convenientes, 
seu longitudinis nonaginta graduum intervallo inter se distant), ex 
illa Cape Kennedy vehiculis aetheriis propellendis Sede ejusdem no¬ 
minis Apollo capsa, numero vero 9 distincta, in quandam terrestrem 
orbitam conlineata est, centum duo de septuaginta milia passuum 
sublime jacta. Eidem capsae cosmonautae James Mc Divitt, David 
Scott, Russell Schweickart impositi vehuntur. 

Illius itineris simulandi initium ducitur, quo fore statutum est 
ut aeronavis quam primum ad Lunam appellatur: idem iter decem 
fere diebus peragendum censuerunt qui hujusmodi rebus gerendis 
praestanti arte ingenioque praesunt. Primum, non sine quodam gra¬ 
vi negotio, naviculae lunaris exemplar, quod Lem dicunt, experiri 
oportebit: araneam cosmonautae praeter cetera cognomenta appel¬ 
lant ex forma praecipue huic bestiolae prope simili. Nemo est quin 
censeat quanti momenti hujusmodi experimentum sit, cum ad lunare 
solum ipsa navicula Lem appelli oporteat. E tribus enim oosmonau- 
tis, Mc Divitt et Schweickart per interiorem cuniculum ex astronave 
Apollo 9 in naviculam Lem transferentur, quae jam antea —quadam 
e partibus, quibus jaculum Saturno constat, propellente— longius 
sublime jacta, mox cum eadem astronave rursus fuerit conjuncta. 
Instrumentis dein inspectis, quibus lunaris naviculae exemplar est 
instructum, intus ibidem aliquantum temporis morati cosmonautae 
se rursum in capsam Apollo recipient. Haud multo post autem, de- 
nuo egredientur transituri in naviculam Lem, e cujus ostiolo foras 
in immensum se proiciet Schweickart, per inane spatium duobus 
horis deambulaturus atque ad posticam astronavis partem perventu- 

rus; unde retro versus, in eandem naviculam Lem per idem ostio¬ 
lum redibit. 

Difficillimum hinc cosmonautas manebit negotium: nam, Mc Di- 
vitt et Schweickart summam dabunt operam ut naviculam Lem 
a capsa Apollo sejungant eamque in orbitam conlineent ad iter cir- 
cumterrestre separatim per se aggrediendum; sejuncta, igitur, ambo 
vehicula, majus scilicet, Apollo 9, et minus, exemplar Lem, cursum 
per se ipsa pergent, cum inter se centum octoginta fere chilom. dis¬ 
tent: alterum sic alterum plus quam semihoram persequentur, dum 
illud rendez-vous seu congressum secum invicem expleverint. Quam 
anxii ac trepidi quicumque —nam sescenties centena milia toto orbe 
enumerari poterunt— hujusmodi imagines visum convenient, quae 
in albo televisifico volventur! 

Aeronavis Apollo in aliam orbitam, a Terra quingenta chilom. 
distantem, sublimius est interim translata. 

Quaequae jam proposita fuerunt, omnia en prospere succedunt: 
cosmonautae Russell, Schweickart et James Mc Divitt in naviculae 
lunaris evemplar, seu Lem quod compendiariis litteris dicunt, in¬ 
gressi. sunt, quodpiam negotiolum passi in cuniculi portula aperien¬ 
da: deinde motorium machinamentum experti sunt, quo tardior des¬ 
census fiat dum propius lunarem superficiem adsint, mox ut omnino 
fere idem exemplar consistat in attingendo lunari solo, passim 
quodammodo pertuso, quod contra leni lapsu legat antequam se 
posuerit. Cum optime id successerit, iidem cosmonautae in capsam 
Apollo, qua tertius socius, Scott, adhuc vehitur, per eundem atque 
antea cuniculum se receperunt. Id unum tamen excipiendum: in¬ 
commodum, quod ad corporis naturam attinet; nam Schweickart 
nausea ac vomitu se laborasse commonuit; qui tamen a proposito 
deambulandi per inane non declinavit, sed aliquando tardius ac tri¬ 
bus tenus horae partibus id perfecit. 

Nonis autem martiis, quinta ac semihora (undecima ac semihora 
in Italia) ante meridiem, Mc Divitt et Schweickart in naviculae lu¬ 
naris exemplar {Lem) se receperunt ad extremam reni gerendam, 
seu primum ad lunarem volatum, mox ad lapsum lenem super sa¬ 
tellitis solum simulandum. Nam, David Scott, in capsa Apollo usque 
moratus, quoddam machinamentum aptissime tractans, effecit ut 
exemplar Lem ab eadem capsa sejungeretur ac sublimius se attolle¬ 
ret; ipsum deinceps, sexta fere ac semihora exacta, eandem atque 
capsae Apollo orbitam denuo arripuit. Hic, Scott ipsius capsae cur- 

sum ad naviculam Lem versus direxit, cujus harpagones, maxillarum 
more, primum statim patefacti, deinde, clausi, illam adeo compres¬ 
serunt, ut cosmonautae Mc Divitt et Schweickart, re tandem con¬ 
fecta, in capsam Apollo demum ingredi sinerentur. Illius exemplaris 
Lem interim memoria tantum supererit, cum idem, e capsa se¬ 
junctum, fato fiet ut in quadam solis orbita finem aliquando ha¬ 
beat. 

Tres simul cosmonautae postremo, immortali aucti decore, post 
quinque alios dies, ex praestituto consilio, in Terram redibunt. 

Die enim statuto, tertio idus martias, hora sexta et uno super 
minuto post meridiem (italico computata more), aeronavis Apollo, 
victa terrestris gravitatis vi, adapertilis umbellae ope adhuc subli¬ 
mius captata, in Oceani Atlantici aequora est leviter deposita, inter 
septemtriones et orientem solem, apud insulam Gran Tureo quam ap¬ 
pellant, potius quam apud insulas Bermudas, ut erat antea statu¬ 
tum, prae malefido Oceani statu. Hinc, in cymbam gummeam, per 
ejusdem Apollo 9 capsae ostilium, translatos tres cosmonautas auto- 
gyrus helicis instructus ad perpendiculum descendens, cujusdam ca- 
veunculae ope, ex intorto chalybeio funiculo pendentis, singulos sus¬ 
tulit et in superno navis Guadalcanal tabulato deposuit, quae a tri¬ 
bus milibus passuum jam eos exspectabat. 

Itaque, quinquagesima prima orbita super centesimam circum 
Terram exacta, illius rei gerendae experimentum, lenis super lunare 
solum nempe delapsus, est quam optime expletum. 

(L) Postridie idus majas, MCMLXIX, russica pervulgandis rebus 
Sedes (quae vulgo compendiariis notis Tass nuncupatur) hoc attu¬ 
lit nuntium (quod quidem aliquot ante horas e britannica specula¬ 
toria turri, loco, quem Jodrell Banz dicunt, exstructa, jam erat emis¬ 
sum): speculatricem machinulam, cui Venus 5 nomen, per inane 
jactam, cum quinquagies et ter millies centum milia chilom. spatia 
corripuerit, in caeleste stellae Veneris templum pervenisse: multi¬ 
plicium struem, qua fuerit eadem machinula instructa, instrumen¬ 
torum, quibus opus futurum sit ad caeli condiciones pervestigandas 
de venusino orbe, sejunctam, descensum confecisse per quinquagin¬ 
ta tria prima temporis momenta (m'), adapertilis umbellae ope; 
quo eodem tempore aliquantulum de re cognita in Terram studio¬ 
sis transmisisse viris. Nihil aliud russica vulgatrix sedes superaddidit, 
ne quidquam de instrumentorum quidem usu, quae verisimile lique- 

facta esse videtur propter maximum caloris indicem (octoginta nem¬ 
pe ac ducentos gradus), adeo ut nihil omnino amplius transmitti 
potuerit. Penitus postremo tacuit cum machinula se leni lapsu, ex 
praeviso, in venusina superficie posuerit. Quod silentium profecto 
comprobet infecta rei gestae mandata, vel potius mediocri cessisse 
exitu inceptum. Meminisse peropportune juvat ne machinulam qui¬ 
dem Venus 4, decimoquarto kal. nov. MCMLXVII jactam, satis cer¬ 
tiores nos fecisse de soli venusini statu. Nuntiatum id temporis fuit 
machinulam se rectius gessisse modo superficie Veneris stellae tacta 
tenus. (V. Palaestra Latina n. 201, m. martio, MCMLXVIII). 

Alia hujusmodi speculatrix machinula, cui nomen Venus 6, 
eodem mense octobri jacta, in venusini aeris templum, una inter¬ 
jecta die a praecedenti machicnula Venus 5, est deinceps et ipsa, 
etsi per aliquod incommodum, ingressa, paululum et ipsa mandato¬ 
rum explevit. 

(LI) Decimoquinto kal. jun. MCMLXIX, hora fere sexta post 
meridiem (ex italico meridiano computata), decima astronavis Apollo 
extremum ex illa Cape Kennedy jam vulgo nuncupata Sede volatum 
experitur, quod descensus leni lapsu in lunarem superficiem simu¬ 
lari placet, post duos hinc menses probabilius perficiendus. Itaque, 
hora praestituta, capsa Apollo 10 e declivi aeriis sustollendis ma¬ 
chinis est in sublime jacta, quam circum ingens fumi ac pulveris 
latius crassa funditur nubes, dum foedissimae tempestatis instar 
erumpunt tonitrua. 

Post duo minuta prima ac duas tertii minuti partes, sectio quae¬ 
dam illius jaculi vectoris, quod Saturno 5 appellant, expleto roboris 
propellentis munere, sponte sejungit, in Atlanticum Oceanum, apud 
insulas Bahamas, projecta; subit illico altera sectio, quae capsam in 
orbitam terrestrem versus propellit, sedecim ac centum milia pas¬ 
suum. ab ipsius Terrae superficie. Tempus est cum cosmonautae Tho- 
mas Stafford, Eugene Cernan, John Young, de re cosmonautica jam 
non equidem tirones, inspectant num varia capsae instrumenta et 
apparatus sua quaque munera recte opportuneque perfciant. Cum 
interim, in ipso caeli apice, qui orientalis Australiae orae imminet, 
per automatam fibulam, tertia jaculi vectoris sectio, roseo glauco- 
que colore flammescens, haud dubium dat indicium iter ad Lunam 
versus iniisse, cum eadem capsa terrestris gravitatis vim eilugerit. 

Tertio volatus die acto, cum nullius momenti negotia nostri cos- 

monautae habuerint, iter ad metam ultiman persequendam expedito 
patet, cujus rei indicium ipsa lunaris umbra videtur, quae capsae 
Apollo imminere jam coepit. En interim eadem capsa, celerius iter 
properans propter lunaris gravitatis vim, post alteram Lunae faciem 
semihorae circiter spatio abdita latet; in conspectum deinceps redit, 
in orbitam se immissura, cursum ex industria refrenans, ut complu¬ 
ribus milibus pro singulis horis contrahat. Inter subsiciva autem 
opera summae est curae imagines splendidis variisque coloribus im¬ 
pressas in Terram per aetherias undas transmitti: «...nostra globosa 
errans stella, tam longinquo interjecto spatio —ait Young— o quam 
similis conspicitur illi lusoriae pilae, quae manubriato reticulo trac¬ 
tatur!» (1). 

Paulo jam ab inito volatu quarto peracto die, naviculae lunaris 
exemplar, quod —ut jam supra diximus— compendiariis litteris 
Lem dicunt, postquam duos cosmonautas, Stafford et Cernan, ex as- 
tronavi majore ( Apollo) translatos in se recepit, ab illa, non sine 
aliquo incommodo, sejungit, cum tertius, Young, in eadem exspec¬ 
tans moretur, et in orbitam superiorem se confert, quinto ac deci¬ 
mo chilometro a satellite nostro vix distans. Postquam lunaris su¬ 
perficies est diligentius perspecta et complures pelliculae lucis ope 
variiis sunt impressae coloribus, quarum imagines in Terra, super 
cinematographei albo, conspiciantur, idem lunaris naviculae exemplar 
appropinquant, se cum astronavi principe rursus conjuncturum. Quo 
perfecto negotio, necesse expellitur, ut, quadam solari orbita exple¬ 
ta, per immensum pereat inane, cum princeps aeronavis (Apollo 10), 
tribus una receptis viris, postquam per integrum alium diem Lu¬ 
nam circumierit, praesto demum videatur ad terrestrem oram re¬ 
ditui. 

(Quoad res vel minimas, quae quidem ad machinamenta manu 
tractanda pertineant, v. narrationem XLIX in Palaestra Latina; non 
enim aliae sunt ac nunc temporis). 

Itaque, prioris volatus, eundi seu itineris causa, septuaginta sex 
horis exactis, aeronavis Apollo 10, postquam semel et tricies est cir¬ 
cumvoluta Lunam, unam et sexaginta horas consumens, alterum 
aggreditur volatus, redeundi seu causa. En, igitur, non secus quam 
quod est jam pridem praestitutum, pauca desunt minuta sextae post 
meridiem horae, a. d. VII kal. jun., cum ingens navis, aerovehicula 


1. italice: simile a quella palla, che si usa nel gioco dei «tennis». 

gerendo instructa, cui nomen Princeton, in Oceani Pacifici aequore 
praesto cosmonautis excipiendis consistit, non longe ab insula Pago- 
Pago quam dicunt, apud illud pelagi spatium insulis Samoa refer¬ 
tum. In superno demum ejusdem navis tabulato per cymbam gum- 
meam positi, tres hi viri quam qui maxime feliciter tantam perfe¬ 
cerunt rem. (Quorum reditus si vel minimas res nosse velis, legas, 
sis, quae jam Palaestra edidit in narratione XLIX: nam, eadem ra¬ 
tione atque illae sunt et ista comparatae). 


Prof. Januarius Marinelli 
Via Salvator Rosa, 241 
Neapoli in Italia 



XX CERTAMEN CAPITOLINUM 


ad solutam orationem latinam fovendam felicem habuit finen aus¬ 
piciis Instituti Studiis Romanis provehendis. Cujus Moderatoris 
humanissimi Dnni. P. Romanelli libentissime obsequimur placitis 
scriptoresque latinos renuntiamus, qui ex XX Certamine Capitolino 
excesserunt victores. 

Primo praemio est insignitus Prof. Aedilius Marelli, Ticinensis, 
ob opusculum quod «Ad filiam epistulae» inscribitur. Secundum in 
certamine obtinuit locum disputatione cui index «Ales capti» Prof. 
Theodorus Ciresola, Mediolanensis, qui totiens Palaestrae Latinae 
paginas scriptis suis honestare solet, cuique sinceram immo corde 
mittimus gratulationem. 

Publica quoque laude sunt ornati Prof. Nilus Casini, Humbertus 
de Franco, Josephus Morabito. Quibus omnibus victoribus renuntia¬ 
tis praemiisque ac diplomatis exornatis, die 21 m. april. Romae 
XXI Certamen Capitolinum indictum est. — M. Molina, C.M.F. 

«AD HUMBERTUM DE FRANCO IN CAPITOLINO CERTAMINE 

PUBLICA LAUDE NUPER ORNATUM» 

Optatissime Sodalis, 

laeta quam nuper in Capitolino Certamine rettulisti victoria gaudio 
amicos tuos implet: pulcherrimae enarrationis paginae, quas de pue¬ 
rorum ludo, qui italicis verbis «gioco delTaquilone» nuncupatur, 
tanta venustate texuisti atque animi suavitate quae nostra praeser¬ 
tim aetate, tam segni et in colendis studiis humanisque virtutibus 
persequendis enervata, haud facile reperire queant, clarissimis ab 
illis delectis viris ad optima latine exarata seligenda publicam obti¬ 
nuerunt laudem. 

Plus quam semel dignus evasisti qui, in victorum jure merito¬ 
que habitus numero, in Urbe, totius orbis clarissima Capitolinaeque 
in Aedis fastigiis laurum acciperes: «... Id autem quod hic conven¬ 
tus non alibi sed hic Romae, non alibi sed hic in Capitolio, Urbis 
hujusce et antiquissima et celsissima et sacratissima sede hodie so- 
lemniter inauguratur», ita enim Casimirus Kumaniecki, in Varsovien- 
si Studiorum Universitate Professor, inauspicali aditialique sessione 
omnium gentium ac nationum conventus latinitatis tuendae roma- 
norumque litteris et linguae fovendis a die XIV ad diem XVIII 
mensis aprilis MDCCCCLXVI Romae habiti, «omnium nostrum qui 
longis itineribus confectis huc convenimus animos mirum in mo¬ 
dum quantum excitat quantum movet!!». 

Repetita victoria firmat quae compluries tradenda duximus: te 
non solum callere Iatini sermonis usu verum etiam et venustum et 

lepidum et humanitate praeditum esse scriptorem. Quis praecipua¬ 
rum hujusmodi dotum expers tam vivide enarret? Haud multi enim 
inveniuntur qui, cum in romanorum sermonis studium incumbant, 
eruditione redundent ac doctrina emineant, calamum autem per¬ 
tractare ad enarrandum sciant. Dulcis et fusus, venustus et lepidus, 
humanitate imbutus fluit calamus tuus: in mentem nunc venit bes¬ 
tiolae, cui Zizzi nomen, tristissimae mortis quae dominum funere 
mersit acerbo, vel clarissimi illius Josephi Dusmet, Catinensium de¬ 
sideratissimi Pastoris, vitae pie excultae, vel tuorum per orbem iti¬ 
nerum honorumque contentionis enarrationum. 

Cum Herodoto Thurio in referendis itineribus te comparare au- 
sim: nam quae vidisti, ut logographus et periegeta, miro gaudio re¬ 
fers («... Quid senserim ipse in iis pererrandis veterrimae excul- 
taeque gentis finibus —quorum aliquid mihi prius fuerat scientiae, 
perlectis Herodoti ceterorumque auctorum libris—, supervacaneum 
prorsus profiteri videtur: qui legunt, ii sequentibus ex meis chartis 
propediem accipient quatenus omnia illius invidendi cultus vestigia 
animadverterim miratus, nihil dissimulatis iis quae minime proban¬ 
da mihi ipsi saltem visa sint...»); Catulli Veronensis venustate per¬ 
funditur fabula bestiolae, «... quae segnis saepe et somniculosa 
eademque agilis celerisque interdum apparet eundi, docilis autem 
ac ludibunda neque illepida, sed repente infida ac proterva neque 
immitis, continuo esuriens et famelica, at subito, nulla causa, fas¬ 
tidiens omnia...»; totum te ipsum nec non ingenium tuum expromp¬ 
tum invenimus in libello, qui inscribitur «Quo mea honorum eva¬ 
serit contentio», ubi aperte ostendis quid de politicis agonibus sen¬ 
tias quantoque fastidio affectus sis cum «... ambitioni imparem... 
demum esse professus, utpote qui, umbratili dumtaxat ac domesti¬ 
ca quadam dicendi usus consuetudine, cum ipse ne animi quidem 
causa prius declamassem, sesquipedalia verba tamque insignita ede¬ 
re nescirem verba, quorum oratores essent studiosi...», flagitantibus 
amicis —probis iisdemque gravissimis— ut ad rem publicam acce¬ 
deres, haud restiteris ac facere non potueris quin cuidam candida¬ 
torum agmini nomen tuum frustra renutans addideris. Libertatem, 
cujus studio semper flagrasti, amiseras, nisi praeteritus Camenis 
tandem esses restitutus. 

Dum ephemerides publicam in Capitolio coram claris viris ovan¬ 
tibus plaudentibusque tibi tributam esse laudem nuntiant, sodales, 
collegae, docti viri, discipuli cuncti gratulantur recens ob decus 
quod Catana, ignivoma Urbs Agathae et Heuplio sanguine decorata, 
humanorum studiorum sedes civiliumque virtutum indagatrix, per 
te. Latinitatis strenuum vindicem, nuper acceperit. 

Prof. Antonius Pagano 

Via Leonardo da Vinci, 8 

CATINAE (Catania) in Sicilia (Italia) 



PABULUM MENTIS 


Quem in sudore vultus comedere debemus panis multoties jam 
a viris cum eloquentia praestantibus tum ingenio insignibus praedi¬ 
catus est ut cibus humano generi in excultiore quodam vivendi mo¬ 
do versanti proprium, aptum, necessarium. 

Antiquissimis aevis, quae palaeolithicum et mesolithicum docti 
vocant, quibus homines nec agros colebant nec tecta exstruebant, 
carne adipeque praecipue vescebantur quas venatio cottidiana ad- 
portabat. Etiam nostra aetate gentes sunt aliquot in quibusdam 
aviis Americae Meridionali regionibus, quae vitae consuetudine haud 
absimili utuntur: caput avium pennis ornant, ceterum nudi ince¬ 
dunt, sagittis venenatis armati cum finitimis generibus cottidianis 
fere proeliis contendunt. Nec cophinos habent nec apothecas: quid¬ 
quid dies attulit praedae vesperi absumitur, seponitur nihil. 

Octo milia circiter abhinc annos, cum homines coepti sint agros 
conserere et subire magalia, victus quoque non mediocriter est im¬ 
mutatus: homo qui haud secus ac cetera animalia ad corporis vires 
sustinendas indiget cibo, eum non jam crudum sumpsit, ut natura 
praebet, sed eum coquitatione et maceratione nec non et condimen¬ 
torum additione saporatiorem et salubriorem reddere studuit. Ve¬ 
natio veru infixa ignis ope molliebatur. Fruges exquisitius praepa¬ 
ratae. 

Cum autem angustiis spatii et imprimis ingenii facultate prohi¬ 
bear, quominus de historia panis fusius disseram, quaedam tamen 
proponere velim, quibus ea, quae infra demonstraturus sum, magis 
illustrantur. 

Principio frumenti grana lapidibus conquassata seu pinsata sunt 
—«tunsa Ceres silicum rapido decurrit ab ictu», ut in lepidissimo 
poematio Vergiliano legimus— et farina aqua permixta in juris aut 
pultis forma gustata. Tum veteres massam spissaverunt et frusta 

exilia vel super laterem vel in cinere et favilla arefecerunt. Gentes 
quae Orientis plagas incolant primum panem in furnis coxerunt. Is- 
raelitae tempore Patriarcharum panem sine fermento tantum nove¬ 
runt, sed post septingentos circiter annos Paschatis dumtaxat tempo¬ 
re azymos, symbolum puritatis et sinceritatis Moyse praecipiente 
manducavere. 

Nostra tempestate modus panis conficiendi ad volventis temporis 
necessitates, ut liquet, accomodatus est: in officinis machinariis ma¬ 
ximi plerumque ordinis granum molitur, farina subagitur, panis co¬ 
quitur. Agrorum labor varias fruges gignit e quibus panis conficitur, 
ut puta ador, vetustissima Romanae gentis esca, triticum et secale, 
quibus hodie maxime utitur, sed et hordeum et zea mays, quam vo¬ 
cant. In nonnullis Indiae regionibus oryzam sativam molitam ad 
similitudinem panis efficiunt. De pane autem nigro et albo, de pane 
autopyro et bis cocto, deque aliis panis generibus singillatim disse¬ 
rere supersedeo, vel hoc argumentum aliis tractandum libenter re¬ 
linquam. 

Homo in mundo hoc positus, super omnes creaturas rector et 
dominator constitutus animalia cetera, terrestia, aquatica et volati¬ 
lia, nequaquam corporis viribus sed solo rationis usu antecellit. Cum 
vitae rationem homo nobili statui suo magis congruum adeptus 
esset, victus quoque peculiariter commutatus in consuetudinem ve¬ 
nit: alimenta, ut jam supra demonstratum est, coquendo salubriora 
fecit et muneribus cerealibus copiosius in dies vescebatur. 

Hujus rei causam ex parte saltem viri chimiae physiologicae pe- 
ritissimi enucleavisse videntur. Cuncta nutrimenta quibus hominum 
alitur genus ex adipe, albumino et carbonei hydratis composita sunt. 
Quae tria in pane quoque offendimus, sic tamen, ut carbonei hy- 
drata ceteras materias longe superent copia. 

Sedes intellectus et rationis cerebrum, vel ut accuratius dicam, 
materia grisea corticis cerebri ganglionaribus cellulis insignis, vim 
caloris, qua ad metabolismum peragendum indiget, nonnisi ex glu¬ 
cosi demere potest. Vim caloris autem, qua artuum musculis opus 
est, adipes abundanter et commodissime dilargiuntur, utpote qui in 
ipsis musculorum texturis comburantur. Pabula adipem imprimis 

continentia iis propterea magnopere sunt utilia, qui continuis labo- 
ribus corporis se exercent, sicut homo ille primigenius, qui assiduis 
venationibus fatigatus extis adipalibus bestiarum captarum se refe¬ 
cit. At contra nostra hac aetate homines, qui mentis praesertim la¬ 
bores patrantes cerebro magis utuntur quam artubus ex adipe abun¬ 
dantius allato facere possunt nihil, quippe qui in glucosim transfor¬ 
mari non queat. 

Debet ergo homo in his rerum adjunctis carbonei hydrata ex ali¬ 
mentis desumere, ne cerebrum quos istis substantiis indigeat, albu¬ 
mina aut per nutrimenta allata aut in corporis fabrica deposita in 
glucosim vertere compellatur, maximo cum totius corporis frugi dis¬ 
pensationis detrimento. Accedit quod carbonei hydrata facile in adi¬ 
pem transformantur et in corpore deponuntur, ut inde musculis, 
quotiescumque iis opus fuerit, praesto sint. 

Summopere ergo ingratum est erga Deum, «a quo omnia exspec¬ 
tant ut det eis escam tempore suo» (Ps. 103,27), si coaevi non pauci 
tam praestans et salubre alimentum adeo parvi aestimant, ut non 
solum micas aut frustula dura, verum etiam integros panes simila¬ 
gineos, quin immo et pastilla et placentas neglegenter abjiciant. In 
nationibus valde progressis oeconomice coloni non raro praemiis 
alliciuntur, ut partem agrorum cultu vacare sinant, ne messis nimis 
ubera annonam laxet. Et iidem sunt viri, qui ob augescentem in 
dies natorum numerum anxii verentur, ne multitudines hominum 
celerius crescant, quam vitae opes, quae praesto sint, admittant et 
ad hoc periculum vitandum vias suadent et rationes normis ethicis 
vehementer repugnantes. Ii potissimum, quos penes facultas est et 
auctoritas curare debent, ut panis in mensis hominum satis suppe¬ 
tat et nationibus quae ad progressionem nituntur eas, quibus indi¬ 
geant, congruas opes porrigant, ut unusquisque pro sua dignitate 
vitam ducere queat. Non immerito ira movetur populorum fame la¬ 
borantium, si nationes edulibus bonis redundantes fruges atterunt 
aut profundunt, ne quibusdam civium ordinibus enascantur detri¬ 
menta. 

Panis praestantia et usu, non dixerim explicatis, summatim ta¬ 
men perstrictis, novo eodemque nobiliori sensu et verbali fere sig- 

nificatione eae apparent preces, quae christicolae toto orbe terra¬ 
rum, ipso divino Redemptore docente ad aeternum rerum Condito¬ 
rem et Conservatorem fundunt, dicentes: «Panen nostrum quotidia¬ 
num da nobis hodie.» 


Dr. Gustavus Wallner 
Vindebonae in Austria 
Hansi Nase - Gasse 3 
A -1190 Wien 

1Iarmand, J. — L’arme e ct le soldat 
a Rome avant de 107 d 50 avant 
notre ere. Pag. I-XXIII; 1-538. 
74 F. 

Une campagne Cesarienne, Alesia. 
Pag. 386. 56 F. Editions A. Pi- 
card et Cie. Paris, 1967. 

Jacobus Harmand, Universitatis 
Professor Museorumque Nationalium 
Curator, duo opera de re militari ro- 
manorum, cujus peritissimum aesti¬ 
mamus, in aedibus A. et J. Picard 
vulgavit. 

Primo volumine, que “L’armee et 
lc soldat a Rome’' (de 107 a 50 avant 
notre ere) inscribitur, hae continentur: 
Reforme marienne du Recrutement. 
L’ARM£E (Effectifs, armes, tacti- 
ques; armament; c a s t rametation; 
structures logistiques; la question de 
la marine). — LE SOLDAT (la per- 
sonalite des legions post-mariennes; 
1’homme de troupe; les cadres; realite 
psychologique et valeur militaire; sol- 
dats et generaux). — Conclusion. — 
Indices. — Tables. 

J. Harmand, fontibus litterariis 
fontibusque testimoniorum archaelo- 
gicorum nixus, opinionem totis viri¬ 
bus oppugnare contendit, qua histo¬ 
ria militaris extremae rei publi" 
cae apud historicos plerumque labo¬ 
ravit: meritum vimque exercitus Cae¬ 
saris fructum fuisse renovationis 
illius marianae in militibus deligen¬ 
dis. 

Rationibus argumentisque J. Har¬ 
mand illustramur quo pacto Caesar 
ex suo ingenio atque facultate crean¬ 
di in disciplina militari efficere potue" 
rit fortem validumque exercitum in 
re publica paene prolapsa romanorum. 
Altero volumine, cui index “Une 


campagne cesarienne: Alesia” (Le 
paysage et 1’oppidum. — Les armees. 
Les travaux de Cesar. — Possibilites 
de restitution de la campagne d’Ale _ 
sia. — Conclusion. — Cinq Indices. 
Tables), labores operasque Caesaris 
ad Alesiam expugnandam primum 
historice inquiruntur luce documen¬ 
torum quae in archivis Secundi Im¬ 
perii servabantur quaeque ab anno 
inde 1949 vulgari coeperunt, et docu¬ 
mentorum Commissionis Archaeolo- 
gicae Galbarum (a. 1861-1862) quae 
auctor iterum invenit. Ex locorum 
natura seu topographia J. Harmand 
eruere jure audet conclusiones in re 
militari quae adhuc neglectae erant. 

Fremy, P. — Exercices latins sur la 

grammaire. Clases de 6*, 5 e ou 

4.® Societe d’Edition d’enseigna- 

ment Superieur (S. E. D. E. S.), 
Paris, 1967. 

Petrus Fremy, Professor ac pae¬ 
dagogus in litterris latinis tradendis 
peritissimus, suis operibus maxime 
jam diu agnoscitur atque commenda¬ 
tur. Auctor duorum librorum collec¬ 
tionis cui index “Aidez votre enfant 
a bien travailler”, simul atque cujus- 
dam Grammaticae latinae, in prae¬ 
sens opus munusque magistri perficit 
hoc volumine quod “Exercices latins 
sur la grammaire l.’ r Cycle” in¬ 
scribitur. 

Quo quisque professor pro scholis 
latinis sibi alumnisque operam conr 
modi orem facilioremque reddere po' 
test, ut ipsius auctoris verbis utar 
quae in prooemio proferuntur: “Nous 
esperons que ce livre d' Exercices 
pourra etre comme un pont entre la 
grammaire et le De viris, dont la lec- 

ture est, a-t-on dit, “irremplaqable”, 
et auquel nous avons fait, du reste, 
beaucoup d’emprunts”. 

Vroom, Dr. H. — Centum Carmina 
quae composuit Guido Gezelle la- 
tinis versibus Dr. II. Vroom red¬ 
didit. E. J. Brill, Leiden, 1967. 
Pag. 280. 16 guilders. 

Optimis sane auspiciis optimoque 
maecenate Dr. M. Vroom “CENTUM 
CARMINA” quae composuit Guido 
Gezelle latinis versibus reddita in lu¬ 
cem vulgavit, nam in exordio libri ad 
calcem legimus: “Hisce carminibus 
edendis sumptus subministravit Su¬ 
premum Consilium Nederlandiae dic¬ 
tum “Ministerie van Cultuur, Re- 
creatie en Maatschappelijk Werk”. 

Bene ad nos perveniat vates flan- 
dricus Guido Gezelle (1830-1899) 
aetatis suae poeta princeps omnium 
peritorum judicio agnitus venustis¬ 
sima veste latina indutus a cimo. ]>oe- 
ta Dctre. H. Vroom, qui pleraque ex 
his centum carminibus antehac passim 
in commentariis dictis “Hermeneus”, 
“Nova et Vetera”, “Gezellekroniek” 
et in libello cui titulus “Carmina Ge- 
zelliana” (ed. Paul Brand, Bussum. 
1955) edidit. 

Doctor H. Vroom duobus colum¬ 
nis textum flandricum et latinum 
mira arte typographica in officina E. 
J. Brill (Leiden, 1967) paratum prae¬ 
bet. Ad interpretationem latinam 
quod attinet, nobis omnino arridet 
jureque probatur, nam interpres cas¬ 
tigato latine dicendi genere in car¬ 
minibus rhythmice reddendis venusta¬ 
tem, suavitatem, gracilitatem cando¬ 
remque textus flandrici primigenii 
observat religiosissime. Admonitos 
volumus lectores Det rem. H. Vroom 
docte periteque metra quoque classica 
usurpare, ut ex noveni ultimis carmi¬ 
nibus patet. 


Grimal, P. — La formazionc dell' 
Impero Romano. Storia Universale 
Feltrinelli. h'eltrinelli Editore, Mi- 
lano, 1967. Pag. 387. L. 1000. 

Quod volumen legentibus nunc 
praebemus septimum est per amplae 
collectionis cui index STORIA UNI¬ 
VERSALE FELTRINELLI. Quae 
historia necessitatibus rccentissimae 
historiographiae, ut tempus postulat, 
aptatur. Nam hac nova ratione ex¬ 
ponendi res gestas non tantum even¬ 
tus politici, bella gentiumque oc¬ 
cupationes tractantur, verum etiam 
historia in universum sumitur atque 
investigatur tamquam fructus laboris 
atque industriae humanae in iis quae 
ad litteras, philosophiam, artes, scien¬ 
tias, jura, leges, res oeconomicas so- 
cialesque pertinent, ita ut sex et tri¬ 
ginta voluminibus tota hominum his¬ 
toria contineatur atque evolvatur. 

Septimum hoc volumen cimus, his¬ 
toricus Dr. Petrus Grimal in lucem 
edendum curavit praestantissimis in 
re viris operam cum eo sociantibus. 
Qui omnes quo pacto imperium ro- 
manorum partum sit investigant: pri¬ 
mum quo modo romani fines suos 
amplissime (202-129 a. Uhr.) protu¬ 
lerint (p. 7-90); deinde in quod dis¬ 
crimen vitae ultimum (133-49 a. Chr.) 
inciderit res publica (p. 91-184); de' 
nique inde a dictatura usque ad prin¬ 
cipatum (49 a. Chr. 14 p. Chr.: p. 185- 
329). Opus in fine illustratur notulis 
(p. 331-354), bibliographia (p. 355- 
364), indice analitico ,(p. 365-382), 
indice universo (p. 384-386). 

Larcia y Belli do, A. — Las reli- 
gions orientales dans 1'Hspagne 
Romaine. Ed. E. J. Brill, 1967. 
Leiden. Pag. 166. Planches: I-XX. 
Price: 44 guilders. 

Ex officina libraria E. J. Brill 



Bibliographia 


137 


(Leiden, 1967) optimo omine ad nos 
pervenit quintus tomus corporis quod 
“ Etudes preliminaires aux religions 
orientales dans Pempire romain” 
inscribitur a M. J. Vermaseren in lu¬ 
cem edendum, ut judicio critico aesti¬ 
memus. 

Quod exaravit volumen “ Les reli- 
gions orientales dans PEspagne romai- 
ne” Dctor. A. Garcia v Bellido, cimus, 
historicus hispanus antiquitatisque 
graecae ac jrotnanae indefensus in¬ 
vestigator, qui fuse sciteque agit de 
religionibus seu cultibus illis orien¬ 
talibus qui praeter graecum ac roma- 
num in Hispania floruerunt, juxta 
indicem: I. Divinites pheniciennes 
(1-17) IL Divinites greco-orientales 
(18-20) III. Mitra (21-41) IV. Cybe- 
le-Magna Mater (42-55) V. Attis (56- 
63) VI. Mii-Bellona (64-70) VII. 
Aphrodite d’Aphrodisias (71-72) VIII. 
Sabazios (73*81) IX. M emesis (82- 
95) X. Cultes syriens (96*105) XI. 
Isis (106-124) XII. Serapis (125-139) 
XIII. Dea Caelestis (140-151) XIV. 
Hercules Gaditanus (152-166). 

Firpo, L. — Erasmo da Kotterdam, 

II lamento della Pace . UT ET, To- 
rino, 1968. Pag. 208. 

Ecce in manibus, lectores, habemus 
verum ut ita dicam miraculum typo- 
graphicum. Neque extra modum equi¬ 
dem laudibus extollo librum. Quae 
novitatis hujus causa? Domus Edi- 
trix U.T.E.T. Augustae Taurinorum, 
ut in more est, extremo anno 1967 
diem natalem Christi agens, pretiosis¬ 
simam accuratissimamque editionem 
quasi strenam amicis, auctoribus, lec¬ 
toribus obtulit, quae inscribitur: 
“Querela pacis undique gentium ejec¬ 
tae protligataeque auctore Erasmo 
Roterodamo”. 

Per opportunus quidem liber hac 
nostra aetate qua omnes orbis terra¬ 


rum gentes ardentissime exoptant 
pacem pacemque in tot civitatibus de* 
siderant. Erasmi Roterodami oratio 
—tam luculenta, tam pressa, tam im¬ 
placabilis— hodiernos quoque homi¬ 
nes admonet bellum in praesens, ut 
ineunte saeculo XVI, immanem erro¬ 
rem humanum esse atque abnormem 
adeo ut minime cum ratione multo¬ 
que minus cum conscientia Christiana 
conciliari possit. 

In hac editione primum scitissimum 
praeit prooemium a L. Firpo con¬ 
scriptum de Erasmo Roterodamo de- 
que ejus vita, oratione seu “querela 
pro pace” atque pro pace sua aetate 
industria studioque (p. 7-24). Deinde 
interpretatio prostat italica, quae om¬ 
nibus certo probabitur (p. 27- 

83); quam interpretationem insequi¬ 
tur textus latinus qui eamdem edi¬ 
tionem exemplarem Basileae in aedi¬ 
bus J. Froben a. 1517 vulgatam pho- 
tographice restituit (p. 84*138). De¬ 
nique liber explicit disputatione de 
praecipuis eisque quamplurimis Eras¬ 
mi imaginibus seu picturis, numisma¬ 
tis aeneis, scalpturis in ligno, linea¬ 
mentis carbone depictis, signis, fune- 
reisque personis quae sive ab eximiis 
sive a sine nomine artificibus sunt 
expressae (p. 141-206). Quod opus in 
deliciis erit exquisitissimo cuique se- 
verissimoque librorum amatori. 

Sibili 4» G. — Sintassi della lingua la¬ 
tina positiva filosofica. Libreria 

Editrice S. Scolastica, Subiaco 
(Roma), 1967. Pag. 516. Lire 5000. 

Neminem, qui in libris de re gram¬ 
matica mediocriter sit versatus, prae¬ 
terit quam difficile videatur syntaxim 
latinam nova ratione ac via retracta¬ 
re. Quod tamen, quamvis arduum, 
fieri posse patet ex recenti opere cui 
index “Sintassi della lingua latina po¬ 
sitiva filosofica” a Prof. Cajetano 

Sibilia exarato. In eo enim est nova 
ratio ac via ut auctor intendat non 
solum expositionem quandam schol¬ 
asticam totius corporis regularum syn- 
tacticarum verum etiam rationabilem 
seu logicam earundem aestimationem. 
Nam hoc ante oculos habet Prof. Si' 
bilia quod syntaxis latina non est 
quasi acervus seu concretio fortuita 
regularum quaestionumque neque ma¬ 
gis minusve subtile grammaticorum 
artificium sed corpus quoddam unum 
ex se atque cohaerens rationique hu¬ 
manae consentaneum. Quae unitas 
atque cohaerentia intimam eamque ra¬ 
tionabilem naturam regularum syn- 
tacticarum expostulat. 

Auctor in exponenda syntaxi latina 
hanc duplicem servat viam: primum 
regulas grammaticas proponit exem¬ 
plis, ut consuetudo est, illustrandas 
(“sintassi positiva”) ; postea commen¬ 
tarium philosophicum seu logicum 
cujusque plerumque regulae syntacti- 
cae facit (“sintassi filosofica”). Cete¬ 
rum Prof. Sibilia in tractanda syn¬ 
taxi latina ordinem observat usu apud 
grammaticos receptum: in prima par¬ 
te de verborum consensione seu con¬ 
venientia agit (p. 30"57), de casibus 
(p. 58-184), de singularibus quibus¬ 
dam rebus syntacticis atque stilisticis 
(p. 18-5-208), de pronominibus (p. 209- 
228), de adverbiis (p. 229-236). In 
altera parte de syntaxi temporum 
(p. 245-277). de temporum consecu¬ 
tione (p. 278-299), de infinitivo 

(p. 300-326), de syntaxi modorum 
(p. 327-372), de periodo (p. 373-381), 
de modis in propositionibus dependen¬ 
tibus (p. 382-489). 

Ad novam tractandae syntaxeos la- 
tinae rationem quod spectat, laudan¬ 
dus sane Prof. Sibilia, praesertim cum 
intemptum negotium sit aggressus. 
Quod minime dubii est nobis quin 
valido linguae latinae cognoscendae 
futurum sit adjumento. Forsitan 


autem non nulla commentaria qua- 
rundam regularum philosophica, cum 
nimis forte subjective proponantur, 
omnibus non adrideant. Auctorem 
audiamus ipsum qui sese ita purgat: 
“Le nostre volutationi ed interpreta¬ 
tioni sulla razionalitd dei costrutto la¬ 
tino non pretendono di essere infali¬ 
bili, ne di imporsi come cosc obietti- 
vamente acquisite, o da acquisire, con 
il erisma della indiscutibilita; molte 
di esse, anzi, sono sentaltro opinabili. 
Crediamo tuttavia che sarebbe ingius- 
to qiudicarle carenti di soliditd nei 
presupposti filosofici da cui se muo- 
vono o di prudente discretione e, 
quanto rneno, di una certa probabilitd 
nelle applicationi che ne faciamo” 
(p. 14). 

Utilissimum fore opus putamus 
praesertim magistris, immo et non 
nullis audacibus alumnis, qui vehe¬ 
mentius altiusque studium philosophi¬ 
ce callendae syntaxeos latinae con¬ 
ferre ausi fuerint. 

Di Gregorio, L. — La scene d'an¬ 
nuntio nella tragedia grcca. Edi- 

trice VITA E PENSIERO, Mila- 
no, 1967. Pag.: VIII-109. L. 3000. 

Dctor. Lambertus di Gregorio al¬ 
tius investigare contendit momenta 
illa seu scaenas in dramatis graecis, in 
quibus nuntii fliebant, accurate per¬ 
quirens quo tempore modoque ex for¬ 
mis Aeschyli et Sophoclis non con¬ 
stantibus neque riete definitis transi¬ 
tum sit ad “formam certam” Euri¬ 
pidis. 

En libelli totius index: I. Caratte- 
ristiche generali della scena d’annun- 
zio e della figura dei messagero (p. 3- 
24) II. Motivi delle scene d’annunzio 
(p. 25-32) TII. Evoluzione struttura- 
le delle scene d'annunzio: A)-Agli al¬ 
bori della tragedia (p. 33-53) B) Es- 
chilo (p. 54’68) C) Sofocle ed Euri¬ 
pide (p. 69-97). Conclusione fp. 98- 

102). Bibliografia (p. 103-104). Indi¬ 
ce dei loughi citati (p. 105-109). 

Opus Dctris. L. di Gregorio sese 
merito commendat propter argumen¬ 
torum pondus atque auctoritatem, 
quibus usus est auctor ad amplius 
enodandam primigeniam tragoediae 
graecae structuram. 

Zintzen, C. — Damascii vitae Isido- 

ri reliquiae. Georg Olrns Verlag, 
Hildeheim, 1967. Pag. 376. DM 
79’80. 

Non nulla ex praefatione oportet 
excerpere ad aliquam cognitionem 
operis quod inscribitur “Damascii vi¬ 
tae Isidori reliquiae ”. Damascius 
discipulus Isidori magistri vitam pos¬ 
teris enarratam circa annum quingen¬ 
tesimum post Christum natum tradi¬ 
dit. Quae tamen vita, quamvis tem¬ 
porum iniquitate perdita, non omnino 
evanuit, sed a Photio patriarcha quo¬ 
dam modo est conservata. Isidori vi¬ 
tae reliquiae maximi videntur momen¬ 
ti ad illius aetatis indolem, facta, in¬ 
stituta cognoscenda nec non ad pla¬ 
cita philosophorum intellegenda, nam 
Damascius non tantum Isidori ma¬ 
gistri vitam narravisse traditur, ve¬ 
rum etiam Isidori quamplurimos 
aequales induxit atque depinxit phi¬ 
losophos Graecanicos qui tum tempo¬ 
ris et Alexandriae et Athenis philo¬ 
sophabantur. Praeterea ex Damascii 
testimoniis controversiae patent quae 
inter philosophos graecos et Christia¬ 
nos olim exortae fuerant. 

Primum praefatio luculentissima 
(p. 1-X1II) de Damascii vitae Isidori 
reliquiis antecedit, ubi Clementis 
Zintzen, qui hanc editionem paravit 
doctissime, verba legere licet: “Cum 
eam consuetudinem atque illius saeculi 
ingenium praecipue e Damascii libro 
intellegere possimus, omnibus qui 
illam aetatem perscrutantur spero 


gratum me fecisse quod illius libri 
textum ad artis criticae normas consti¬ 
tuere, ordinem fragmentorum recen¬ 
sere, sententias reliquiarum adnotatio- 
nibus illustrare studui” (p. VI). 

Deinde textus graecus invenitur, 
ubi Epitomae Photianae Fragmenta 
restituuntur (p. 1"309), cum fragmen¬ 
tis dubiis et incertae sedis (p. 310- 
316), et Appendice seu Photii de Da¬ 
mascii vita Isidori judicio (p. 317- 
319). 

Denique in fine operis indices pro¬ 
stant per utiles: I. Sedes fragmento¬ 
rum (p. 323-330) II. Index nominum 
propriorum (p. 331-341) III. Index 
locorum (p. 342-344) IV. Index ver¬ 
borum (p. 345-376). in apparatu cri¬ 
tico lectiones nativae aliorum codi¬ 
cum, correctiones, adnotationes me¬ 
morantur, quo aptius faciliusque tex¬ 
tus primigenius restituatur. 

Meyhr, E. — Pausanias, Beschrei- 
bung GriecJienlands. Artemis Ver¬ 
lag, Ziirich und Stuttgart, 1967. 
Pag. 776. Ln. 48. 

Unam tantum plenam ac perfectam 
apud antiquos Graeciae classicae de¬ 
scriptionem habemus quam Pausanias, 
circa annum 150 post Christum natum 
in lucem editus, conscripsit. Universa 
Graecia in ea assurgit veneranda cum 
urbibus, aedificiis, templis, monumen¬ 
tis. Pausanias, indefessus viator, to¬ 
tam Graeciam diutissime peragravit, 
ita ut decem libris omnia quae ipse 
vidisset descripserit. 

Pausania dempto, pauca eaque non 
absolute illius antiquitatis classicae 
cognosceremus, quales verbi causa 
fuerint Athenae, Sparta, Olympia, 
Delphi vel obscurissimus quilibet lo¬ 
corum quos lustravit Pausanias. Pau¬ 
sania autem comite in itinere, omnia 
in Graecia renascuntur citatissimoque 
gressu nobis obviam veniunt. Itaque 

per Pausaniam scimus quam vitam in 
prisca Hellade graeci degerint tam 
clare distincteque ut facile humanus 
graecorum cultus rite quasi reveletur 
atque significetur. 

Gratissimo animo suscipienda ger- 
manicae linguae cultoribus haec pul¬ 
cherrima Pausaniae editio atque in¬ 
terpretatio vernacula a cimo. Prof. 
Ernesto Meyer exarata omnique fide 
digna (p. 55-539). Notandam praet¬ 
erea ducimus introductionem quae 
inscribitur “Pausania-s und sein 
Werk ”, ubi amplissimam Pausaniae 
notitiam habemus ceterarumque re¬ 
rum quae cum eo quoquo modo con¬ 
veniunt (p. 10-12), nec non et utilis¬ 
simas adnotationes quibus decem Pau¬ 
saniae libri illustrantur (p. 543-723) 
et quamplurimos indices chartasque 
geographicas urbiumque descriptiones 
(p. 724-774), praeter pulcherrimas 

imagines luce impressas passim scite- 
que per volumen distributas quibus 
vivida, perennis, hodierna, Graecia 
classica resurgit. 

Grevisse, M. — Le bon usage, Gram- 
tnmre frart^aise ai*ec 1 des remar- 
ques sur la langue francaise d’au- 
jourd’hui. Huitieme edition revue. 
Edit. J. Duculot, S. A., Gembloux 
(Belgique), 1964. 300 FB. 

Nulla afficimur admiratione quod 
tantae molis volumen ex 1194 pag. 
constans octavam jam editionem atti* 
gerit, cum Prof. Mauricii Grevisse 
Grammatica Franco-gallica quasi per¬ 
rarum sidus in dicione linguistica ex¬ 
cellat. 

Hoc praecipuum M. Grevisse est 
meritum quod animum oculosque in 
hodiernos scriptores tranco-gallicos 
intentos habet ne quid eorum frustra 
praetereat, nam nullus grammaticus 
negare audebit omnem linguam modo 
usitatam adeo in motu esse ut conti¬ 


nenter fieri non intermittatur. Dum 
non nulli grammatici interdum hanc 
instabilem sermonis indolem neglegen¬ 
tes nimis eum in angustis constitu¬ 
tisque finibus defigunt, Prof. M. 
Grevisse raram virtutem media ac 
tuta via incedendi habet. Cimi, hujus 
grammatici eruditio amplissima opti¬ 
mo judicio reique linguisticae aesti¬ 
matione libratur, nam si lectione plu¬ 
rima opus est ad colligenda elementa 
Bibliographiae abundantissimae qua 
ad recentissima scriptorum opera re¬ 
vocamur. prudentius sinceriusque ju¬ 
dicium requiritur ad exempla littera¬ 
ria apte seligenda quae, ut vulgo di* 
citur, “bonum dicendi usum” consti¬ 
tuunt. 

Ecce materiarum tabula seu index 
totius operis: Preface (5) Bibliogra- 
phie (9) Introduction: La science du 
Langage (23). Premiere partie: Ele- 
MENTS DE LA LANGUE, I. Notions de 
Phonetique (26) II. Les Signes de 
la langue ecrite (46) III. Les Sylla- 
bes (51) IV. L’Accent d’intensite (53) 

V. La Liaison de mots (56) VI. L’Eli- 
sion (61) VII. Les Mots (66). Seconde 
partie: La proposition (120). Troi- 
sieme partie: Les parties du dis- 
cours, I. Le Nom (166) II L’Article 
(240) III. L’Adjectif (277) IV. Le 
Pronom (402) V. Le Verbe (521) 

VI. L’Adverbe (782) VII. La Prepo- 
sition (867) VIII. La Conjonctiou 
(965) IX. L’Interjection (1002). Qtta- 
trienie partie: Les propositions su- 
bordonnf.es, /. Propositians substan¬ 
ti ves (1008) II. Propositions adjecti- 
ves ou relatives (1039) III. Proposi- 
tions adverbiales ou circonstanciales 
(1047) IV. Correspondence des temps 
1 1095) V. Le Discours indirect (1106). 
Emploi des signes de ponctuation et 
des signes tvpographiques (1110). 
Appendice (1122). Index (1135). 

Paucis verbis, M. Grevisse opus, 
quod “Bon usage” inscribitur quod* 

•que quasi “speculum linguae tranco- 
gallicae” videtur, maximis ubique 
laudibus a criticis extollitur (“La 
nveilleure grammaire franqaise”, ut 
Andre (iide asserit), tamquam instrir 
mentum praestantissimum quod prae¬ 
termitti non potest ad sermonis quae¬ 
stiones consulendas atque enondandas 
commendamus. 

Fnciclopedia linguistica Hispanica, to¬ 
mo 11: Elementos constitutivos. 

Fuentes. Consejo Sup. Invest. 
Cient., Madrid 1967. Pag. 467. 

Carum omnibus exspectatumque ve¬ 
nit alterum volumen operis cui est in¬ 
dex: “ENC ICO PEDIA LINGUIS- 
TICA HISPANICA” ab eximiis et 
Hispanis et exteris philologis peritissi- 
mis conscriptum. 

In duas partes dividitur volumen. 
Prima parte de elementis quae lin¬ 
guam Hispanicam constituunt agitur 
hoc ordine: Latinismos (M. Alvar - 
S. Mariner), Helenismos (M. Fernan- 
dez Galiano), Germanismos (E. Ga- 
millscheg), Arabism-os (A. Steiger), 
Galicismos (B. Pottier), Occitanismos 
(G. Colon Domenech), Catalanismos 
(G. Colon Domenech), Lusisnws (G. 
Salvador), Italianismos (J. Terlingen), 
Dialectismos (A. Galmes de Fuentes), 
Americanismos (T. Buesa), Argot (C. 
Claveria), Prcstamos de lenguas mo¬ 
dernas (M.. F. Valkhoff). 

Quae primae partis capita respoir 
dent elementis ex quibus conflatur 
lingua Hispanica antea memoratis. Et 
in unoquoque capite sic proceditur: 
Primum brevis fit introductio, deinde 
historia fit linguistica elementi quod 
investigatur, denique ad rem phoneti- 
cam, morphologicam, lexicographi- 
cam elementa deducuntur sive gram¬ 
maticae sive lexici causa distributa. 

Altera parte quae linguae hispani- 
cae fontibus dicatur, haec continen¬ 


tur: Fuentes literarias (F. Lopez Es- 
trada), Fuentes historicas (E. Saez), 
Fuentes Juridicas (G. Tilander); 
quae omnia superioris praecipuaeque 
partis optimum sunt complementum. 

Hoc secundum volumen maximi 
ponderis auctoritatisque erit adju¬ 
mento iis in primis qui linguis roma- 
nensibus vacant ad sermonem hispa- 
nicum melius cognoscendum in iis 
quae ad ejus elementa linguistica 
spectant. 

Koestermann, E. — Cornelius Taci¬ 
tus, Annalen. Band III: Buch 11- 
13. Cari Winter, Heidelberg, 1967. 
Pag. 349. 

Koestermann, E. —• Cornelius Taci¬ 
tus, Annalen. Band IV: Buch 14- 
16. Cari Winter, Heidelberg, 1968. 
Pag. 410. 

Qui Cornelium Tacitum, maximum 
forte historicorum romanorum, alte 
cognoscere velint, scitissimum E. 
Koestermann commentarium dein* 
ceps adire debent, tam egregie tam- 
que affabre exaratum, quod in lucem 
jam inde ab anno 1963 vulgari in¬ 
ceptum est. 

Volumen tertium (Band III: Buch 
11-13) libros C. Taciti Annalium XI- 
X11 E. Koestermann inaestimabili 
illustravit commentario. Ut aliquo 
modo lacunae librorum VII-X tem¬ 
porum iniquitate deperditorum et 
primae partis libri XI complerentur, 
in introductione auctor rettulit quid¬ 
quid C. Tacitus ipse de imperio Cali¬ 
gulae deque Claudii impeiio ineunte 
enarravisset, cum historicus romanus 
anno .56 p. Chr. natus esset eventus¬ 
que omnes fama hominum atque me¬ 
moria cognoscere potuisset. I.ibri XI- 
XII vergenti jam imperio Claudii di¬ 
cantur; libro XIII ab ineunte Nero' 
nis regno res gestae narrantur. E. 

Koestermann tenet Claudio dotes illas 
optimi principis defuisse maximam- 
que partem ejus inceptorum irritam 
adversamque exstitisse. Quod ad Ne¬ 
ronis imperium (lib. XIII) attinet, 
quantum apud juvenem imperatorem 
Seneca, Burrus, Agrippina aliique 
valuerint auctor subtiliter observat; 
et, si ejus opinioni obsequimur, li¬ 
ber XTlI videtur tamquam primus 
cujusdam tragoediae actus, liber XIV 
Agrippina Octavioque emortuis actus 
secundus; actio toto libro XV evol¬ 
vitur cum Pisonis conjuratione no- 
vumque superat culmen in libro XVI 
cum obitu Thraseae Paeti Bareaeque 
Solani; quintus tandem actus, cujus 
narratio perdita est, morte Neronis 
voluntaria constitueretur. 

Volumine quarto (Band IV: Buch 
14-16) insequentes C. Taciti XIV- 
XVI libri praestantissimo quoque com¬ 
mentario ab auctore ditantur, ubi in¬ 
censa a Nerone Urbs apparet primi¬ 
que Christi sectatores immani perse¬ 
cutione vexantur. Amplissimum E. 
Koestermann commentarium, quod 
tot quaestionibus historicis, philologi- 
cis, litterariis, aestheticis, philosophicis, 
religiosisque abundat, haud parvo no¬ 
bis erit adjumento ad explicandum 
illud “odium generis humani” quod 
Christifidelibus Romae tribuebatur et 
Neronis furorem quo in scelera phr 
rima et in insaniam “Domum 
Auream” exstruendi praecipitabatur. 

Commentarium, quod operis par¬ 
tem maximam constituit, omnino mi¬ 
randum omnibus arridebit; nulla ali- 
cujus momenti quaestio grammatica¬ 
lis, historica, stilistica sine explica- 

% 

tione temptanda velut in umbra re¬ 
linquitur, ita ut aegre credimus quo 
pacto unus i denique investigator vas¬ 
tissimos C. Taciti Annales tam fuse, 
alte atque absolute commentandos 
suscipere ausus sit. 


Badosa, E. — La libertad dei escri- 

tor. Edit. Plaza Janes, Barcelona, 
1968. Pag. 238. 

Henricus Badosa —poeta, inter¬ 
pres rerumque litterariarum praegus¬ 
tator— novum exaravit libellum quo 
scripta sua in actis diurnis ephemeri¬ 
dibusque annis 1957-1965 vulgata 
collegit. 

Oua collectione, cui auctor indicem 
“ La libertad dei escritor” indidit, ab 
incertis temporis condicionibus ser¬ 
vantur textus quidam qui testimonia 
videntur non tantum ipsius scripto¬ 
ris verum etiam litterarum hispani- 
carum exterarumque per aetatem no¬ 
bis admodum propinquam. 

Helutns, F. — Le fantastique reel. 

Societe Generale d’Editions “SO- 

DI”, Bruxelles, 1968. Pag. 128. 
125 FB. 

Franciscus Hellens jucundissimo 
hoc libello, qui “Le fantastique reel” 
inscribitur, quoddam quasi testamen¬ 
tum nobis offert extremo jam atque 
longinquo itinere litterario peracto. 

Vivido dicendi genere eoque pul¬ 
cherrimis imaginibus ornato auctor 
simpliciter, benevole, humaniter de 
arte litteraria legenti quasi ad aurem 
sensa et cogitata committit non nullis 
scriptoribus fretus et francogallicis et 
exteris, qui principem dederunt in 
operibus poeticis locum sommniis, si' 
mulacris, figmentis aliisque animi 
commentis cogitatione res depingen¬ 
tes atque praestigiantes. 

Nihil est dubii quin nobis F. He¬ 
llens libello adjutis in commenticium 
eumque mirificum et quodam modo 
quoque verum poetarum mundum 
(“je veux dire que le poete avance 
dans cette espece de grotte ou de 
labyrinthe” ut auctoris in prooemio 
verba memoremus) facilius ingredi 
licebit. 

De Tomaso, V. — // pensi ero e V ope¬ 
ra di Mignei de Unamuno. Capelli 

Editore, Bologna, 1967. Pag. 342. 

Lire 2300. 

Omnium civitatum studiosos sae¬ 
pissime ad se convertit Dimus. Mi- 
chael de Unamuno, cimus, in litteris 
Hispanicis scriptor; tamen omnes de 
ejus vita operibusque quaestiones hu¬ 
cusque non sunt omnino persolutae. 
Quae causa fuit cur V. de Tomaso, 
qui litteris Hispanicis in primis navat 
atque amorem, verissimam tentaret 
effigiem seu imaginem nobis expri¬ 
mere scriptoris M. de Unamuno, cu¬ 
jus opera adeo in Humano ac litte¬ 
rario hispanorum cultu valuerunt, cu- 
jusque vox ac fama per omnes Euro¬ 
pae gentes pervagatur. 

V. de Tomaso, trigesimo jam anno 
ab ejus obitu, cimum, scriptorem his- 
panum professoremque salmantieen- 
sem revocat: I. Biografia schematica 
(13-23). II. La personalita (24*86). 
III. Ansia d’immortalita (87-136). IV. 
II problema religioso (137-184). V. I 
romanzi e i drammi (185-228). VI. La 
poesia (229-260). VII. Unamuno e la 
cultura dei suo tempo (261-300). 
VIII. La Spagna di Unamuno (301- 
320). In extremo opere appendices 
inveniuntur: Opere di Unamuno; 
Traduzioni italiani; Bibliografia cri¬ 
tica italiana; Indice dei nomi; Indice 
generale (321-342). 

Hispani quoque lectores, cpii 
Dnnum. M. de Unamuno amant et 
colunt, gratissimo erunt animo erga 
V. de Tomaso, cum novam lucem 
immittere constituerit —quod eum 
putamus jure assecutum— in opera 
atque cogitata principis recentium lit¬ 
terarum Hispanicarum. 

Marianus Molina, C. M. F. 


Bondecger, H. W. — Intenta curar 
tus nervios en dos horas. Edit. 
Studium, Madrid, 1967, pag. 83. 

Nervorum contentio atque infir¬ 
mitas Hac nostra aetate creberrimus 
exstat morbus, qui quasi venenum vi¬ 
res hominis immo Humani generis 
corrumpit ac labefactat. Hujus mor¬ 
bi causa in primis videtur et strepitus 
Hodiernae vivendi rationis et celeritas, 
et impensi laboris rhythmus. 

Quo tamen modo hoc malum su¬ 
perandum ? Quae H. \Y. Bondegger 
de Hac nervorum contentione habet, 
nostris temporibus maximi momenti 
sunt Habenda; ratio ac via corpus ani¬ 
mumque relaxandi (“metodo de re- 
lajaccion”), quam totis auctor com¬ 
mendat viribus, quamplurimis homi¬ 
nibus, qui ea sunt exercitati, reme¬ 
dium attulit validissimum. 

Sese “relaxare” nihil aliud est 
quam distendere, vincula quasi solve¬ 
re, redire ad statum quemdam natu¬ 
ralem salutiferumque; quod recte ve¬ 
tustissima quadam nititur sapientia, 
cui auctor recentiorem formam indi¬ 
dit hac nova via ac ratione qua in 
praesentia ipsi facillime commodeque 
possumus exerceri. 

Marianus Molina, C. M. F. 

FernAdez Soto, J. — Celehracioncs 
biblicas. Edit. Studium, Madrid, 
1967, pag. 258. 

Hoc opus —n. XIII corporis seu 
collectionis cui index est Liturgia— 
aptissimum ducimus ad vota Concilii 
Vaticani 11 perficienda, id est, pri¬ 
vatae simulque communis orationis 
studio satis facere. 

Spiritus Harum celebrationum bi- 
blicarum earumque structura ita cum 
cultu liturgico conveniunt ut auctor, 
quod sibi proposuerit, id sit assecutus: 
con rilium illud conciliare ad effectum 
adducere, quo vehementer commenda- 

tur ut pia fidelium exercitia paralitur- 
gica ex ipsa liturgica promanent ad 
eamque perducant. 

Auctor primum lineamenta ac for¬ 
mas celebrationis adumbrat eaque fu¬ 
sius pag. 11-18 explicat; postea ce¬ 
lebrationes in universum annum li- 
turgicum nobis proponit, quarum in 
unaquaque quamplurimae lectione ad 
majorem varietatem consignantur si¬ 
mul atque elementa ad homiliam pe¬ 
ragendam argumento celebrationis 
consentaneam offeruntur. 

Itaque harum celebrationum bibli- 
carum ope earumque spiritu quo im¬ 
butae videntur, nihil dubii est quin 
ad orationis communis publicaeque 
intimam naturam pulchritudinemque 
christifideles simus perventuri. 

Marianus Mouna, C. M. F. 

Xandro, M. — De cara al porvenir. 
Edic. Studium, Madrid, 1967, pag. 
238. 

Librum talem tantummodo offerre 
nobis potest ille qui ut Professor M. 
Xandro longos duxerit annos in re 
paedagogica experienda. Auctor ju¬ 
venes —in triviis vitae quasi consti¬ 
tutos— adjuvare contendit ad seligen¬ 
dum ingrediandumque iter ante eo¬ 
rum oculos ostendens quas res facere 
possint, quas difficultates sint inven¬ 
turi, quidque exspostulet cujusque 
hominis vocatio. M. Xandro enim id 
summum est propositum ut omnis 
homo se ipse feliciter inveniens lo¬ 
cum suum feliciter etiam occupet at¬ 
que retineat. 


Quaproptter juvenem vehementer 
admonet: quae ipse prudenter hodie 
faciat, ea in posteram aetatem spe¬ 
ciem signatura esse atque conforma¬ 
tura. 

Non nullae imagines passim per li¬ 
brum distributas, quae auctor expli¬ 
cat, illustrant jucundioremque red¬ 
dunt lectionem totius operis, cujus 
inter praecipua capita caput eminet 
illud quod indoli ingenioque hominis 
dicatur (p. 71-120), in quo apparet 
scriptor illius operis ab omnibus aesti- 
matissimi quod “Pasiones v caracter” 
inscribitur. 

Marianus Molina, C. M. F. 

PlZARRO JlMENEZ, E. — Los jdvcties 
y la responsabilidad. Edit. Studium, 
‘1967, pag. 135. 

Operis regula ac norma mihi vi¬ 
detur ea auctorias bene apprimeque 
cogitata ratio seu sententia: juvenes 
sese in adultam aetatem ducere ipsos 
debere idque facere juvenum esse im¬ 
primis, etsi eorum qui ad plenitudi¬ 
nem jam vitae pervenerunt, auxilio 
carere nequaquam debeant. 

Quapropter juvenum interest offi¬ 
cio suo satis facere, muneris sui cons¬ 
cientiam habere, res magni ponderis 
summaeque gravitatis suscipere. Qui¬ 
bus omnibus juvenes erudiuntur hoc 
libro cujus lectionem nihil obscuram 
sed luculentam invenimus, simul atque 
eam putamus adulescentibus qui sese 
perfectos absolutos que homines insti¬ 
tuere exoptant, magnum auxilium 
allaturam. 

Petrus Herranz, C. M. F. 

ZlEGI.ER, K. - SONTI 1E1MER, W. — 
Der Hicine Pauly, Lcxicon der 
.Intibe: Band II. Lieferung 12 
(1966, I)M 30). Lieferung 13 (1967, 
1)M 20). Band 111, Lieferung 14 
(1967, DM 20). Lieferung 15 (1968, 
1JM 20). Lieferung 16 (1968, 

DM 10). Alfred Druckenmiiller 
Verlag, Stuttgart. 

Quique alios lectoribus Palestra 
Latinae fasciculos offerimus operis 
maximi momenti auctoritatisque in iis 
quae quacumque ratione ad antiqui¬ 
tatis classicae scientiam pertinent. Ut 
superiores fasciculi, quos legendos 
suo tempore praebuimus, hi omnes 
accurate sunt compositi a peritissimis 
rerum singularum investigatoribus K. 
Ziegler et W. Sontheimer moderan¬ 
tibus. Non nulla de unoquoque fas¬ 
ciculo dicemus. 

Fasciculus 12: a verbo Gnosis 
Gnosiikcr usque ad Hypocaustum. In 
quibus eminent quae tractantur sub 
vocibus verbi causa : Gratianus (c. 870- 
871), Gymmnastik (c. 887'892), Hades 
(c. 903-905), Hadrianus (c. 907-911), 
Hafenanlagen (c. 912-916), Hannibal 
(c. 934-937), Haus (c. 957-961), Hc- 
kataios (c. 976 - 982), Herakles 

(c. 1049-1052), Hercules (c. 1054- 
1057), Hermes (c. 1069-1076), Hero¬ 
des (c. 1090 - 1098), Herodotos 

(c. 1099-1105). Hippocrates (c. 1164- 
1172), Hispania (c. 11&5-1189), Ho- 
meros (c. 1201 - 1208), Horatius 

(c. 1217-1225). Huic fasciculo con¬ 
ficiendo quadraginta duo viri in re 
periti operam, navarunt. 

Fasciculus 13: a verbo Hypokri- 
trs ad verbum tuno (coi. 1281-1584). 
Majoris momenti ducimus quae nota¬ 
mus: Iesus (c. 1344-1354), Impera¬ 
tor (c. 1377-1381), India (c. 1388- 
1393), Isokrates (c. 1467-1472), Italia 


(c. 1479-1484). Julianus (c. 1514- 
1520), Julius (c. 1521-1553), Iunius 
(c. 1555-1563), luno (c. 1563-15688). 
Triginta quinque auctores hunc fas¬ 
ciculum conscripserunt. 

Fasciculus 14: a verbo Juppiter 
usque ad verbum Kotys (coi. 1-320). 
Ut in recensendis superioribus fasci¬ 
culis nunc praecipua significari opor¬ 
tet: Iuppiter (c.1-7), Juris Prudentia 
(c. 9-18), Kalender (c. 58-63), Kalli- 
machos (c. 73-79), Kleopatra (c. 246- 
£51), Komodie (c. 281-291), Korin- 
thos (c. 301-305) aliaque. Septuagin¬ 
ta quinque scriptores operam nava¬ 
runt in fasciculo conscribendo. 

Fasciculus 15: a verbo Kotys ad 
Licinius (coi. 321-640). Ad quamdam 
lectorum notitiam haec fusius tractata 
notantur sub vocibus: Kronos (c. 355- 
364), Kvbele (c. 383-389), Kyrios 
(c. 413-417), Kyros (c. 417-421), 
Lares (c. 494-496), Latini, Latium 
(c. 506-509), Legio (c. 538-546), Lex, 
leges (c. 603-609), Lybie (c. 628-632), 
Licinius (c. 634-640) aliaque memo¬ 
ratu digna. In quo fasciculo exarando 
septuaginta viri periti operam contu¬ 
lerunt. 

Fasciculus 16: a verbo Licinius 
ad verbum Lyscis (coi. 641-832). Haec 
tandem inter plura sub vocibus: Li¬ 
mes (c. 652-665), Livius (c. 689-698), 
Logos (c. 710-715), Lokris, Lokroi 
(c. 717-725), Lucilius (c. 751-755), 
Lucretius (c. 757-764), Lukianos 

(c. 772-777), Lykurgos (c. 822-826) 
aliaque. Quinquaginta novem scripto¬ 
res fasciculum exararunt. 

Juxta verba sub vocibus fusius 
tractata memoranda, alia quampluri- 
ma inveniuntur quae mores, instituta, 
locos, religionem ceteraque graeco- 
rum et romanorum illustrant. 

Marianus Molina, C. M. F. 

